open-index/open-wikipedia-markdown huggingface dataset:
തരലി ശർമ്മ

ലഘുചിത്രം|തരലി ശർമ്മ
ഒരു ആസാമീസ് ഗായികയും സംഗീതസംവിധായകയുമാണ് **തരലി ശർമ്മ**. മികച്ച ഗായികയ്ക്കുള്ള ദേശീയപുരസ്കാരം നേടിയിട്ടുണ്ട്.
## ജീവിതരേഖ
ഓടക്കുഴൽ വിദ്വാനും സംഗീതസംവിധായകനും സംഗീത നാടക അക്കാദമി അവാർഡ് ജേതാവുമായ  പ്രഭാത് ശർമ്മയുടെ മകളാണ്. നിരവധി സിനിമകൾക്ക് ഇണം പകരുകയും ഗാനങ്ങൾ ആലപിക്കുകയും ചെയ്തിട്ടുണ്ട്. അനേകം ആൽബങ്ങളിലും പാടിയിട്ടുണ്ട്. തരലി ശർമ്മ ആസാം സൊസൈറ്റി ഓഫ് അമേരിക്ക നടത്തിയ വാലി ഫോർജിലും കളറാഡോയിലും ഗാനങ്ങൾ അവതരിപ്പിച്ചിട്ടുണ്ട്.
## സിനിമകൾ
*ആകാശിതോരാർ കോത്തരേ 
*ജാത്ര, ദി പാസേജ്
*ബസുന്ദ്ര
*അഭിജാത്രി
*ലാസ്
## ടെലിഫിലിമുകൾ
*അജോണി ജപ്പാനി സൊവാലി
*പൊഹാർ
## സീരിയലുകൾ
*മാ
*അരസ്താ അബസ്താൻ
*ജിബോൻ അരു സംഗത്
*പർബതി
## പുരസ്കാരങ്ങൾ
*മികച്ച ഗായികയ്ക്കുള്ള ദേശീയപുരസ്കാരം(2003)
## അവലംബം


വർഗ്ഗം:മികച്ച ഗായികയ്ക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:ആസാമീസ് ചലച്ചിത്രപിന്നണിഗായകർ
വർഗ്ഗം:1975-ൽ ജനിച്ചവർ
നീലാഞ്ജന സർക്കാർ

ലഘുചിത്രം|നീലാഞ്ജന സർക്കാർ
2009-ൽ പിന്നണി ഗായികയ്ക്കുള്ള ദേശീയ ചലച്ചിത്ര പുരസ്കാരം ലഭിച്ച ഗായികയാണ് **നീലാഞ്ജന സർക്കാർ**.  ഹൗസ്ഫുൾ എന്ന ചലച്ചിത്രത്തിലെ ഗാനത്തിനാണ് പുരസ്കാരം ലഭിച്ചത്.

## അവലംബം

വർഗ്ഗം:ഹിന്ദി ചലച്ചിത്രപിന്നണിഗായകർ
നിർമ്മല ജോഷി

റോമൻ കത്തോലിക്കാ സഭയിലെ ഒരു കന്യാസ്ത്രീയായിരുന്നു **സിസ്റ്റർ നിർമ്മല** എന്ന **നിർമ്മല ജോഷി**. 1950-ൽ മദർ തെരേസ സ്ഥാപിച്ച മിഷനറീസ് ഓഫ് ചാരിറ്റിയിൽ മദറിനു ശേഷം സുപ്പീരിയർ ജനറലായി നിയമിക്കപ്പെട്ടു.

1934-ൽ റാഞ്ചിയിൽ ഒരു ഹിന്ദു ബ്രാഹ്മണകുടുംബത്തിലാണ് നിർമ്മല ജോഷിയുടെ ജനനം. നിർമ്മല ജോഷിയുടെ മാതാപിതാക്കൾ നേപ്പാളിൽ നിന്നുള്ളവരായിരുന്നു. പിതാവ് ഇന്ത്യയ്ക്ക് സ്വാതന്ത്ര്യം ലഭിക്കും വരെ ബ്രിട്ടീഷ് കരസേനയിലെ സൈനികനായിരുന്നു. കുടുംബം ഹിന്ദുക്കളായിരുന്നുവെങ്കിലും നിർമ്മല ജോഷിക്ക് പാറ്റ്നയിൽ ക്രിസ്ത്യൻ മിഷനറികളിൽ നിന്നാണ് വിദ്യാഭ്യാസം ലഭിച്ചത്. ഇക്കാലത്ത് മദർ തെരേസയുടെ സേവനങ്ങളെക്കുറിച്ച് അറിഞ്ഞ നിർമ്മല ഇതിൽ ഭാഗഭാക്കാകാൻ ആഗ്രഹിച്ചു. റോമൻ കത്തോലിക്ക മതവിശ്വാസത്തിലേയ്ക്ക് പരിവർത്തി‌തയായ നിർമ്മല 17-ആം വയസ്സിൽ മദർ തെരേസ സ്ഥാപിച്ച മിഷനറീസ് ഓഫ് ചാരിറ്റിയിൽ ചേർന്നു.

1976-ൽ മിഷനറീസ് ഒഫ് ചാരിറ്റിയുടെ ശാഖകൾ നിർമ്മല ആരംഭിച്ചു. മദർ തെരേസ മരിച്ച് ആറു മാസത്തിന് ശേഷമാണ് മിഷനറിയുടെ സുപ്പീരിയർ പദവി നിർമ്മലയ്ക്ക് ലഭിച്ചത്. 1997-ൽ മദർ തെരേസയുടെ മരണത്തെ തുടർന്നാണ് സിസ്റ്റർ നിർമ്മല മദർ സുപ്പീരിയർ ജനറലായത്. അനാരോഗ്യം മൂലം 2009-ൽ നേതൃത്ത്വത്തിൽ നിന്നും പിൻവാങ്ങിയിരുന്നു.

2009-ലെ റിപ്പബ്ലിക് ദിനത്തിൽ ദേശത്തിനു നൽകിയ സേവനങ്ങൾക്ക് രാജ്യം നിർമ്മല ജോഷിക്ക് പദ്മവിഭൂഷൺ നൽകി ആദരിച്ചു. 2015 ജൂൺ 23-ന് പുലർച്ചെ രണ്ടുമണിയോടെ കൊൽക്കത്തയിലെ ഒരു ആശുപത്രിയിൽ വച്ച് 81-ആം വയസ്സിൽ അവർ അന്തരിച്ചു.

## അവലംബം

## പുറത്തേയ്ക്കുള്ള കണ്ണികൾ
*Sister Nirmala Joshi: Kolkata today celebrates Mother Teresa’s legacy  
*Time: MOTHER TERESA: Filling the Big Sandals
*arabianewspaper.com Time: മദർ തേരേസയുടെ പിൻഗാമി സിസ്റ്റർ നിർമ്മല അന്തരിച്ചു 
*archive.org Time: MOTHER TERESA: Filling the Big Sandals
*CWS interview with Mother Teresa's successor
*Indian-born nun to succeed Mother Teresa

വർഗ്ഗം:1934-ൽ ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ജൂലൈ 23-ന് ജനിച്ചവർ
വർഗ്ഗം:ജൂൺ 23-ന് മരിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:സാമൂഹ്യപ്രവർത്തനത്തിൽ പദ്മവിഭൂഷൺ അവാർഡ് ലഭിച്ചവർ
പാറ്റ്മോസ്

ഏജിയൻ കടലിലെ ഒരു ചെറിയ പർവത ദ്വീപാണ് **പാറ്റ്മോസ്**. ഗ്രീസിന്റെ അധീനിതയിലുള്ള ഈ ദ്വീപിന് 13.15 ചതുരശ്ര മൈലാണ് വിസ്തീർണം. ഇവിടത്തെ സെന്റ് ജോൺ മൊണാസ്ട്രി ലോക പൈതൃക കേന്ദ്രമായി യുനെസ്കോ പ്രഖ്യാപിച്ചിട്ടുണ്ട്.

## അവലംബം

വർഗ്ഗം:ഗ്രീസിലെ ലോകപൈതൃകകേന്ദ്രങ്ങൾ
ഹംഫ്രി ബോഗാർട്ട്

ഇതിഹാസമായി മാറിയ ഒരു അമേരിക്കൻ സിനിമാ നടനാണ് **ഹംഫ്രി ബോഗാർട്ട്**. എക്കാലത്തെയും ഏറ്റവും മികച്ച പുരുഷതാരമായി കരുതപ്പെടുന്നു.

## അവലംബം


വർഗ്ഗം:ജീവചരിത്രം
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:1899-ൽ ജനിച്ചവർ
കാസബ്ലങ്ക (ചലച്ചിത്രം)

ഒരു അമേരിക്കൻ പ്രണയചിത്രമാണ് **കാസബ്ലങ്ക**. എക്കാലത്തെയും മികച്ച ചലച്ചിത്രങ്ങളിൽ ഒന്നായി കരുതപ്പെടുന്നു.
ഹംഫ്രി ബോഗാർട്ട്,ഇൺഗ്രിഡ് ബെർഗ്മാൻ,പോൾ ഹെന്റൈന്റ് എന്നിവർ പ്രധാന വേഷങ്ങൾ അവതരിപ്പിച്ചു. മൈക്കിൾ കർട്ടിസ് സംവിധാനം ചെയ്ത ചിത്രത്തിന്ന് എട്ട് ഓസ്കാർ നോമിനേഷനുകൾ ലഭിച്ചു. മികച്ച ചിത്രം, മികച്ച തിരക്കഥ,മികച്ച സംവിധാനം എന്നിങ്ങനെ മൂന്ന് പുരസ്കാരങ്ങൾ നേടുകയും ചെയ്തു.

## അവലംബം


വർഗ്ഗം:അമേരിക്കൻ ചലച്ചിത്രങ്ങൾ
ഒളിമ്പസ് ഡി ഗുഷ്

പതിനെട്ടാം നൂറ്റാണ്ടിൽ ജീവിച്ചിരുന്ന ഒരു ഫ്രഞ്ച് എഴുത്തുകാരിയും നാടകകൃത്തും രാഷ്ട്രീയപ്രവർത്തകയും സ്ത്രീ സമത്വ വാദിയുമായിരുന്നു **ഒളിമ്പസ് ഡി ഗുഷ്** (1748-93).അടിമത്തനിരോധന പ്രസ്ഥാനത്തിനു വേണ്ടിയും സ്ത്രീകളുടെ അവകാശങ്ങൾക്ക് വെണ്ടിയും അവർ നില കൊണ്ടു. ഡിക്ലെറേഷൻ ഒവ് ദ റൈറ്റ്സ് ഒവ് മാൻ ആന്റ് ഒവ് ദ സിറ്റിസണിനെ അതിജീവിച്ച് ഡിക്ലെറേഷൻ ഒവ് ദ റൈറ്റ്സ് ഒവ് വുമൺ ആന്റ് ഒവ് ദ ഫീമെയിൽ സിറ്റിസൺ  എഴുതി. മനുഷ്യൻ എന്നാൽ പുരുഷൻ മാത്രമല്ലെന്നും ലിംഗവിവേചനം ഇല്ലാതാക്കുന്നതിൽ ഫ്രഞ്ച്വിപ്ലവം പരാജയപ്പെട്ടു എന്ന് അവർ ചൂണ്ടിക്കാട്ടി. ഭീകരവാഴ്ചാകാലത്ത് ഡി ഗുഷ് വധശിക്ഷയ്ക്ക് വിധിക്കപ്പെട്ടു.
## അവലംബം

## പുറംകണ്ണികൾ

* Olympe de Gouges on Data.bnf.fr
* A website containing English translations of de Gouges' works
* An extensive article about Olympe de Gouges
* An excerpt from the Declaration of the Rights of Woman and of the Female Citizen
* 

വർഗ്ഗം:ഫെമിനിസ്റ്റ് ചിന്തകർ

വർഗ്ഗം:ഫ്രഞ്ച് തത്ത്വചിന്തകർ
വർഗ്ഗം:വനിതാ തത്ത്വചിന്തകർ
ഐ.എൻ.എസ്. കുർസുറ

ഇന്ത്യയുടെ നാവികപ്പടയുടെ ഒരു മുൻ യുദ്ധ-മുങ്ങിക്കപ്പലാണ് **ഐ.എൻ.എസ്. കുർസുറ**. ഇപ്പോൾ ഇത് വിശാഖപട്ടണത്ത് ഒരു കപ്പൽ-കാഴ്ചബംഗ്ലാവായി മാറ്റി പൊതുജനങ്ങൾക്കായി മാറ്റിവെച്ചിരിക്കുന്നു. ഇതാണ് ഏഷ്യയിലെ ആദ്യത്തെ അന്തർവാഹിനി മ്യൂസിയം. 

## ചിത്രശാല

File:INS Kursura (S20).jpg|കുർസുറ മണൽപ്പുറത്ത് കാഴ്ചബംഗ്ലാവായി
File:INS Kursura (S20) stern view.jpg|Stern view of the submarine
File:INS Kursura (S20) interior.JPG|A view inside the submarine
File:INS Kursura (S20) officer cabin.jpg|An officer's cabin


## അവലംബങ്ങൾ
സി. പുരുഷോത്തമ മേനോൻ

ഭൗതികശാസ്താദ്ധ്യാപകനും ശാസ്ത്രസാഹിത്യകാരനുമായിരുന്നു **സി. പുരുഷോത്തമ മേനോൻ** (1928 - 1999). കൊച്ചി ശാസ്ത്ര സാങ്കേതിക സർവകലാശാലയിൽ ഭൗതികശാസ്ത്ര പ്രൊഫസ്സറായിരുന്നു. ഒട്ടേറെ ഭൗതികശാസ്ത്ര സംബന്ധിയായ പ്രബന്ധങ്ങൾ അദ്ദേഹത്തിന്റേതായുണ്ട്. തന്മാത്രീയ സ്പെൿട്രോസ്കോപ്പി, അണുസ്പെക്ട്രോസ്കോപ്പി എന്നീ മേഖലകളിൽ ആണ് പ്രാഗൽഭ്യം തെളിയിച്ചത്. 
## കൃതികൾ
*മനുഷ്യപ്രകൃതി
*സൂര്യകുടുംബം
*ശാസ്ത്രവും മനുഷ്യനും
*മനുഷ്യശരീരം എന്ന അത്ഭുത യന്ത്രം
*മനുഷ്യ പ്രകൃതി
*അത്ഭുത പ്രപഞ്ചം
*ശാസ്ത്രത്തിലെ അതിമാനുഷർ
*സൂര്യന്റെ ജനനവും മരണവും
*മനുഷ്യരും യന്ത്രങ്ങളും
*ഭൂഭൗതികം
*സ്പെൿട്രോസ്കോപ്പി
## പുരസ്കാരങ്ങൾ
* *സൂര്യകുടുംബം* എന്ന കൃതിക്ക് കേരള സാഹിത്യ അക്കാദമിയുടെ ഐ. സി. ചാക്കൊ പുരസ്കാരം ലഭിച്ചു.
## കുടുംബം
ഭാര്യ: പ്രശസ്ത നിരൂപിക ഡോ. എം. ലീലാവതി, രണ്ടു മക്കൾ. 

## റഫറൻസ്
*മനുഷ്യപ്രകൃതി - ഡി. സി. ബുക്സ് കോട്ടയം.

വർഗ്ഗം:മേനോന്മാർ
സൈന്റ് ഹെലേന

ദക്ഷിണ അറ്റ്‌ലാന്റിക്ക് സമുദ്രത്തിൽ ആഫ്രിക്കയിൽ നിന്നും തെക്കേ അമേരിക്കയിൽ നിന്നും അകന്ന് സ്ഥിതി ചെയ്യുന്ന ഒരു വിദൂര ദ്വീപാണ് **സൈന്റ് ഹെലേന**. ബ്രിട്ടന്റെ നിയന്ത്രണത്തിലുള്ള വിദൂര പ്രദേശമായ സൈന്റ് ഹെലെന, അസൻഷൻ, ട്രിസ്റ്റൻ ഡാ കൂഞ്ഞയുടെ ഭാഗമാണിത്. സൈന്റ് ഹെലേനയുടെ ദേശീയ പുഷ്പമാണ് സാന്തെഡെഷിയ എത്യോപിക്ക.

## അവലംബം

വർഗ്ഗം:അറ്റ്‌ലാന്റിക് മഹാസമുദ്രത്തിലെ ദ്വീപുകൾ
മേരി വോൾസ്റ്റൊൺക്രാഫ്റ്റ്

ഇംഗ്ലീഷ് എഴുത്തുകാരിയും, തത്ത്വചിന്തകയും, സ്ത്രീകളുടെ അവകാശങ്ങൾക്കായി വാദിച്ചവരിലെ തുടക്കക്കാരിയുമായിരുന്നു മേരി വോൾസ്റ്റോൺക്രാഫ്റ്റ് (Mary Wollstonecraft) (27 April 1759–10 September 1797). പാരമ്പര്യേതര വ്യക്തിബന്ധങ്ങൾ ഉൾക്കൊള്ളുന്ന വോൾസ്റ്റോൺക്രാഫ്റ്റിന്റെ ജീവിതം അക്കാലത്ത് അവരുടെ രചനയേക്കാൾ കൂടുതൽ ശ്രദ്ധ നേടിയിരുന്നു. ഇന്ന് വോൾസ്റ്റോൺക്രാഫ്റ്റ്  ഫെമിനിസ്റ്റ് തത്ത്വചിന്തയുടെ സ്ഥാപകരിൽ ഒരാളായി കണക്കാക്കപ്പെടുന്നു. ഫെമിനിസ്റ്റുകൾ പലപ്പോഴും അവളുടെ ജീവിതത്തെയും അവളുടെ കൃതികളെയും പ്രധാന സ്വാധീനമായി ഉദ്ധരിക്കാറുണ്ട്. 

ഹ്രസ്വ ജീവിതത്തിനിടയിൽ അവർ നോവലുകൾ,  ഒരു യാത്രാ വിവരണം, ഫ്രഞ്ച് വിപ്ലവത്തിന്റെ ചരിത്രം, ഒരു പെരുമാറ്റ പുസ്തകം, കുട്ടികളുടെ പുസ്തകം എന്നിവ എഴുതി. എ വിൻ‌ഡിക്കേഷൻ ഓഫ് റൈറ്റ്സ് ഓഫ് വുമൺ (1792) എന്ന പുസ്തകത്തിന്റെ പേരിലാണ് വോൾസ്റ്റോൺക്രാഫ്റ്റ് ഇന്ന് മുഖ്യമായും അറിയപ്പെടുന്നത്. അതിൽ സ്ത്രീകൾ സ്വാഭാവികമായും പുരുഷന്മാരേക്കാൾ താഴ്ന്നവരല്ലെന്നും അവർക്ക് അന്നുള്ള താഴ്ന്ന നില വിദ്യാഭ്യാസം ഇല്ലാത്തതുകൊണ്ടാണെന്നും അവർ വാദിക്കുന്നു. സ്ത്രീകളെയും പുരുഷന്മാരെയും തുല്യരായി കണക്കാക്കണമെന്നും അതിനു പറ്റിയ ഒരു സാമൂഹിക ക്രമം ഭാവനയിൽ കാണണമെന്നും അവർ നിർദ്ദേശിക്കുന്നു.

വോൾസ്റ്റോൺക്രാഫ്റ്റിന്റെ മരണശേഷം, അവരുടെ ഭർത്താവ് അവരുടെ അവരുടെ പാരമ്പര്യേതര ജീവിതശൈലി വെളിപ്പെടുത്തുന്ന ഒരു ഓർമ്മക്കുറിപ്പ് (1798) പ്രസിദ്ധീകരിച്ചു, ഇത് ഒരു നൂറ്റാണ്ടോളം അവരുടെ പ്രശസ്തിയെ ആ വഴിയിൽ തിരിച്ചു വിട്ടു. എന്നിരുന്നാലും, ഇരുപതാം നൂറ്റാണ്ടിന്റെ തുടക്കത്തിൽ ഫെമിനിസ്റ്റ് പ്രസ്ഥാനത്തിന്റെ ആവിർഭാവത്തോടെ, വോൾസ്റ്റോൺക്രാഫ്റ്റ് സ്ത്രീകളുടെ തുല്യതയ്ക്കായി വാദിക്കുകയും, പരമ്പരാഗത സ്ത്രീത്വത്തെ വിമർശിക്കുകയും ചെയ്ത ചിന്തകയായി അംഗീകരികരിക്കപ്പെട്ടു. 

വോൾസ്റ്റോൺക്രാഫ്റ്റ് അരാജകവാദ പ്രസ്ഥാനത്തിന്റെ പൂർവ്വികരിൽ ഒരാളായ തത്ത്വചിന്തകനായ വില്യം ഗോഡ്വിനെയാണ് വിവാഹം കഴിച്ചത്. വോൾസ്റ്റോൺക്രാഫ്റ്റ്  തന്റെ രണ്ടാമത്തെ മകളായ മേരി ഷെല്ലിക്ക് ജന്മം നൽകി പതിനൊന്ന് ദിവസത്തിന് ശേഷം തന്റെ 38-ാം വയസ്സിൽ മരണമടഞ്ഞു. മേരി ഷെല്ലി ഒരു പ്രഗത്ഭ എഴുത്തുകാരിയും ഫ്രാങ്കൻ‌സ്റ്റൈൻ എന്ന വിഖ്യാത നോവലിന്റെ രചയിതാവുമായിരുന്നു. പ്രശസ്ത കവിയായ ഷെല്ലിയായിരുന്നു അവരുടെ ഭർത്താവ്.

വർഗ്ഗം:വനിതാ നോവലിസ്റ്റുകൾ
വർഗ്ഗം:ഫെമിനിസ്റ്റ് ചിന്തകർ
വർഗ്ഗം:ഇംഗ്ലീഷ് എഴുത്തുകാരികൾ
വർഗ്ഗം:വനിതാ തത്ത്വചിന്തകർ
വർഗ്ഗം:1759-ൽ ജനിച്ചവർ
വർഗ്ഗം:1797-ൽ മരിച്ചവർ
ആഫ്രികാൻസ്

പ്രധാനമായും ദക്ഷിണ ആഫ്രിക്കയിൽ പ്രചാരത്തിലുള്ള ഒരു  പശ്ചിമ ജർമ്മാനിക് ഭാഷയാണ്**ആഫ്രികാൻസ്**.ദക്ഷിണ ആഫ്രിക്കയിലേക്ക് കുടിയേറിയ ഡച്ച്കാരുടെ നിരവധി ഭാഷാവകഭേദങ്ങൾ കൂടിക്കലർന്ന്, സ്വതന്ത്രമായി വികസിച്ചാണ് ആഫ്രികാൻസ്  ഉരുത്തിരിഞ്ഞുവന്നത്.

## അവലംബം

## കുറിപ്പുകൾ


വർഗ്ഗം:ഭാഷകൾ
ജോൺ സ്റ്റുവർട്ട് മിൽ

പത്തൊൻപതാം നൂറ്റാണ്ടിൽ ജീവിച്ചിരുന്ന ഒരു ഇംഗ്ലീഷ് തത്ത്വചിന്തകനും എഴുത്തുകാരനുമായിരുന്നു **ജോൺ സ്റ്റുവർട്ട് മിൽ**.

## അവലംബം

 വർഗ്ഗം:തത്ത്വചിന്തകർ
വർഗ്ഗം:1806-ൽ ജനിച്ചവർ
വർഗ്ഗം:1873-ൽ മരിച്ചവർ
വർഗ്ഗം:സാമ്പത്തിക വിദഗ്ദ്ധർ
വർഗ്ഗം:നിരീശ്വരവാദികൾ
വർഗ്ഗം:ഫെമിനിസ്റ്റ് എഴുത്തുകാർ
വർഗ്ഗം:ഇംഗ്ലീഷ് തത്ത്വചിന്തകർ
വർഗ്ഗം:ഇംഗ്ലീഷ് രാഷ്ട്രതന്ത്രജ്ഞർ
വർഗ്ഗം:ഇംഗ്ലീഷ് ഫെമിനിസ്റ്റുകൾ
വർഗ്ഗം:പുരുഷ ഫെമിനിസ്റ്റുകൾ
കലാമണ്ഡലം ലീലാമ്മ

മോഹിനിയാട്ടം കലാകാരിയാണ് **കലാമണ്ഡലം ലീലാമ്മ**(ജനനം : 1952). കേന്ദ്ര സംഗീത നാടക അക്കാദമിയുടെയും കേരള സംഗീത നാടക അക്കാദമിയുടെയും പുരസ്കാരങ്ങൾ നേടിയിട്ടുണ്ട്. മരണാനന്തരം കേരള കലാ മണ്ഡലത്തിന്റെ ഫെലോഷിപ്പ് ലഭിച്ചു.

## ജീവിതരേഖ
കോട്ടയം മറ്റക്കരയിൽ ജനിച്ചു. കലാമണ്ഡലം കൽപ്പിത സർവകലാശാലയിൽ പഠിച്ച് അവിടെത്തന്നെ അധ്യാപികയായി.  മോഹിനിയാട്ടം വിഭാഗം മേധാവിയായി സേവനമനുഷ്ഠിച്ചിട്ടുണ്ട്.  കലാമണ്ഡലം സർവ്വകലാശാലയുടെ കാമ്പസ് ഡയറക്ടറായും പ്രവർത്തിച്ചു. കലാമണ്ഡലം സത്യഭാമ, കലാമണ്ഡലം ചന്ദ്രിക എന്നിവരുടെ ശിഷ്യയായി. ഭരതനാട്യവും കുച്ചിപുടിയും പഠിച്ചിട്ടുണ്ട്. ശ്രീ ശങ്കരാചാര്യ സംസ്കൃത സർവകലാശാലയിൽ റീഡറായും പ്രവർത്തിച്ചു (1995-98). ഇന്ത്യയിലും വിദേശത്തുമായി നിരവധി വേദികളിൽ മോഹിനിയാട്ടം അവതരിപ്പിച്ചിട്ടുണ്ട്. അടൂർ ഗോപാലകൃഷ്ണന്റെ ഡോക്യുമെന്ററിയിലും നൃത്തം അവതരിപ്പിച്ചു. മോഹിനിയാട്ടത്തെ പറ്റി ഗവേഷണം ചെയ്യാൻ സ്വന്തമായി തൃശ്ശൂർ ജില്ലയിലെ അത്താണിയിൽ സ്വാതിചിത്ര എന്ന സ്ഥാപനം നടത്തുന്നു. 
## പുരസ്കാരങ്ങൾ
*കേരള സംഗീത നാടക അക്കാദമി അവാർഡ് (1990)
*കുഞ്ചൻ നമ്പ്യാർ സ്മാരക പുരസ്കാരം
*കേരള കലാമണ്ഡലം അവാർഡ്(2007)
*കേന്ദ്ര സംഗീത നാടക അക്കാദമി പുരസ്കാരം (2008)
*കേരള കലാ മണ്ഡലത്തിന്റെ ഫെലോഷിപ്പ് (2018)
## അവലംബം


വർഗ്ഗം:കേരളത്തിലെ നർത്തകർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:1952-ൽ ജനിച്ചവർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:2017-ൽ മരിച്ചവർ
വർഗ്ഗം:ജൂൺ 15-ന് മരിച്ചവർ
വർഗ്ഗം:കേരള കലാമണ്ഡലം ഫെലോഷിപ്പ് നേടിയവർ
കെ. ചിന്ന അഞ്ജനാമ്മ

ആന്ധ്രാപ്രദേശിലെ പാവകളി കലാകാരിയാണ് **കെ. ചിന്ന അഞ്ജനാമ്മ** (1957). 2010 ൽ കേന്ദ്ര സംഗീത നാടക അക്കാദമി പുരസ്കാരം നേടിയിട്ടുണ്ട്.
## ജീവിതരേഖ
ആന്ധ്രയിലെ ധർമ്മാവരം ജില്ലയിൽ പരമ്പരാഗതമായി  പാവകളി (തൊളു ബൊമ്മലാട്ടം ) കലാകാരന്മാരുടെ കുടുംബത്തിൽ ജനിച്ചു.  അച്ഛൻ സിന്ധെ നാരായണപ്പായും അമ്മ ശാന്തമ്മയും തൊളു ബൊമ്മലാട്ടം കലാകാരന്മാരായിരുന്നു. കഥ പറച്ചിലിലും അവതരണത്തിലും മാത്രമല്ല, പാവകളുടെ നിർമ്മിതിയിലും നിറം നൽകുന്നതിലും തുടങ്ങി പാവകളിയുമായി ബന്ധപ്പെട്ട എല്ലാ മേഖലകളിലും വിദഗ്ദ്ധയാണ് അഞ്ജനാമ്മ. 2004 ൽ സ്പെയിനിലെ തൊളോസയിൽ നടന്ന അന്തർ ദേശീയ പാവകളി ഉത്സവത്തിൽ പങ്കെടുത്തു.
## പുരസ്കാരങ്ങൾ
*കേന്ദ്ര സംഗീത നാടക അക്കാദമി പുരസ്കാരം (2010)
## അവലംബം


വർഗ്ഗം:പാവകളി വിദഗ്ദ്ധർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:1957-ൽ ജനിച്ചവർ
ഹിൽഡ മിത് ലേപ്ച്ച

ലേപ്ച സംഗീതജ്ഞയും നർത്തകിയുമാണ് **ഹിൽഡ മിത് ലേപ്ച്ച** (ജനനം : 1956). കേന്ദ്ര സംഗീത നാടക അക്കാദമി പുരസ്കാരം നേടിയിട്ടുണ്ട്. 2013 ൽ പത്മശ്രീ പുരസ്കാരം ലഭിച്ചു..
## ജീവിതരേഖ
പശ്ചിമ ബംഗാളിലെ ഡാർജലിംഗ് ജില്ലയിലെ കലിംപോംങിലാണ് ഹിൽഡ മിത് ലേപ്ച്ചയുടെ ജനനം. പ്രസിദ്ധ സിക്കിം ലേപ്ച സംഗീതജ്ഞനായ സോനം ടി. ലേപ്ചയുടെ ഭാര്യയാണ്. പാരമ്പര്യ ലേപ്ച സംഗീത ഉപകരണങ്ങളിലും സംഗീതത്തിലും വിദഗ്ദ്ധയായ ഹിൽഡ ലേപ്ച സംസ്കാരത്തിന്റെ പ്രചാരകയുമാണ്. ഇന്ത്യയിലെ പ്രധാന സംഗീതോത്സവങ്ങളിൽ പങ്കെടുത്തിട്ടുള്ള ലേപ്ചക്ക് നിരവധി പുരസ്കാരങ്ങളും ലഭിച്ചിട്ടുണ്ട്.

## പുരസ്കാരങ്ങൾ
*പത്മശ്രീ പുരസ്കാരം (2013)
*കേന്ദ്ര സംഗീത നാടക അക്കാദമി പുരസ്കാരം 
## അവലംബം


വർഗ്ഗം:സംഗീതജ്ഞർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:1956-ൽ ജനിച്ചവർ
വർഗ്ഗം:ഇന്ത്യൻ വനിതാ നാടോടി ഗായകർ
അംബ സന്യാൽ

നാടക പ്രവർത്തകയും വസ്ത്രലങ്കാരകയുമാണ് **അംബ സന്യാൽ** (ജനനം : 1945). നാടക മേഖലയിലെ വസ്ത്രലങ്കാരക എന്ന നിലയിലെ സംഭാവനകൾക്കായി കേന്ദ്ര സംഗീത നാടക അക്കാദമി പുരസ്കാരം ലഭിച്ചു.

## ജീവിതരേഖ
ഡൽഹിയിൽ ജനിച്ചു. ചിത്രകാരനും ശിൽപ്പിയുമായ ബി.സി. സന്യാലിന്റെയും നർത്തകിയും അഭിനേത്രിയുമായ സ്നേഹലത സന്യാലിന്റെയും മകളാണ്. ഡൽഹി കോളേജ് ഓഫ് ആർട്സിലും ശാന്തിനികേതനിലും പാരീസിലെ ഇ കോൾ കലാ കേന്ദ്രത്തിലും പഠിച്ചു. ഹബീബ് തൻവീറിന്റെയും ഷീല ഭാട്ടിയയുടെയും നാടകങ്ങളിൽ അഭിനയിച്ചു. കലാ വിദ്യാഭ്യാസ രംഗത്തും ക്രാഫ്റ്റുകളുടെ രൂപകൽപ്പനയിലും പുസ്തകങ്ങൾക്കായുള്ള ചിത്ര രചനയിലും പ്രവർത്തിക്കാറുണ്ട്. 1990 കൾ മുതൽ വസ്ത്രാലങ്കാര മേഖലയിലും സജീവമാണ്. നാഷണൽ സ്കൂൾ ഓഫ് ഡ്രാമയുടെ നിരവധി പ്രൊഡക്ഷനുകൾക്കും ചലച്ചിത്രങ്ങൾക്കു വേണ്ടിയും വസ്ത്രാലങ്കാരം നിർവഹിച്ചു.

## കൃതികൾ
*സാരീസ് ഓഫ് ഇന്ത്യ പരമ്പര (മധ്യ പ്രദേശ്, പശ്ചിമ ബംഗാൾ, ബീഹാർ എന്നിവടങ്ങളിലെ സാരികളെക്കുറിച്ചുള്ള)
## പുരസ്കാരങ്ങൾ
*കേന്ദ്ര സംഗീത നാടക അക്കാദമി പുരസ്കാരം
## അവലംബം


വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:നാടക പ്രവർത്തകർ
വർഗ്ഗം:1945-ൽ ജനിച്ചവർ
ബട്രാച്ചോടോക്സിൻ

അത്യന്തം മാരകമായ ഒരു വിഷം ആണ് **ബട്രാച്ചോടോക്സിൻ**. ഹൃദയം നാഡികൾ എന്നിവയെ ബാധിക്കുന്ന പ്രകൃത്യാ ഉള്ള മാരക വിഷം ആണ് ഇവ. ഈ വിഷം ഒരു ഗ്രാം 15000 മനുഷ്യരെ കൊല്ലാൻ പര്യാപ്തമാണ് .

## ബട്രാച്ചോടോക്സിൻ ഉള്ള ജീവികൾ
*ഭൂമിയിലെ ഏറ്റവും വിഷമുള്ള ജീവികൾ ആയ സ്വർണ്ണ വിഷ തവളകളിൽ ഈ വിഷം കാണുന്നു.
*ബ്ലൂ ക്യാപ്പ്ഡ് ഇഫ്രിറ്റ് എന്ന പക്ഷികളിലും ഈ വിഷം കാണുന്നു.
*പിറ്റോഹിസ്‌ എന്ന പക്ഷികളിലും ഈ വിഷം കാണുന്നു.

## അവലംബം

*
വർഗ്ഗം:വിഷങ്ങൾ
ആഷിഖ്വി 2

ആദിത്യ റോയ് കപൂർ, ശ്രദ്ധ കപൂർ എന്നിവർ പ്രധാന വേഷങ്ങളിൽ അഭിനയിച്ച് 2013 ൽ പുറത്തിറങ്ങിയ ഹിന്ദി ചലച്ചിത്രമാണ് **ആഷിഖ്വി 2**.മോഹിത് സുരിയാണു ഈ ചിത്രത്തിന്റെ സംവിധായകൻ. 1990ൽ പുറത്തിറങിയ ആഷിഖ്വി എന്ന സൂപ്പർഹിറ്റ് സിനിമയുടെ രണ്ടാം ഭാഗമാണ് ഇത്.

## കഥാപാത്രങ്ങളും അഭിനേതാക്കളും
*ആദിത്യ റോയ് കപൂർ - രാഹുൽ ജയകർ
*ശ്രദ്ധ കപൂർ   - ആരോഹി
*മഹേഷ് താക്കൂർ - സൈഗാൾ
*സലിൽ ആചാര്യ ‌-  ആര്യൻ

## പുറത്തേക്കുള്ള കണ്ണികൾ

*

വർഗ്ഗം:2013-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
ഫർഹാൻ അക്തർ

ഹിന്ദി സിനിമകളിൽ പ്രവർത്തിക്കുന്ന ഒരു ഇന്ത്യൻ നടൻ, സംവിധായകൻ, തിരക്കഥാകൃത്ത്, പിന്നണി ഗായകൻ, നിർമ്മാതാവ്, ടെലിവിഷൻ അവതാരകൻ എന്നിവരാണ് **ഫർഹാൻ അക്തർ** (ജനനം: 9 ജനുവരി 1974). തിരക്കഥാകൃത്തുക്കളായ ജാവേദ് അക്തറിന്റെയും ഹണി ഇറാനിയുടെയും മകനായി മുംബൈയിൽ ജനിച്ച അദ്ദേഹം ഹിന്ദി സിനിമാ വ്യവസായത്തിന്റെ സ്വാധീനത്തിലാണ് വളർന്നത്. *[[ലംഹെ]]* (1991), *[[ഹിമാലയ് പുത്ര]]* (1997) എന്നീ ചിത്രങ്ങളിൽ സഹസംവിധായകനായി പ്രവർത്തിച്ചുകൊണ്ടാണ് അദ്ദേഹം ബോളിവുഡിൽ തന്റെ കരിയർ ആരംഭിച്ചത്.

1999-ൽ റിതേഷ് സിദ്ധ്വാനിയോടൊപ്പം എക്സൽ എന്റർടൈൻമെന്റ് എന്ന പേരിൽ ഒരു നിർമ്മാണ കമ്പനി സ്ഥാപിച്ച ശേഷം, *[[ദിൽ ചാഹ്താ ഹേ]]* (2001) എന്ന ചിത്രത്തിലൂടെ സംവിധായകനായി അരങ്ങേറ്റം കുറിച്ച അക്തർ, മികച്ച ഹിന്ദി ചിത്രത്തിനുള്ള ദേശീയ അവാർഡ് നേടിയ ചിത്രത്തിലെ ആധുനിക യുവത്വത്തെ അവതരിപ്പിച്ചതിന് നിരൂപക പ്രശംസ നേടി. ഈ വിജയത്തെത്തുടർന്ന്, അദ്ദേഹം കൾട്ട് വാർ ചിത്രമായ *[[ലക്ഷ്യ]]* (2004) സംവിധാനം ചെയ്യുകയും *[[ബ്രൈഡ് ആൻഡ് പ്രിജുഡീസ്|ബ്രൈഡ് ആൻഡ് പ്രിജുഡീസിന്റെ]]* (2004) സൗണ്ട് ട്രാക്കിലൂടെ ഹോളിവുഡ് അരങ്ങേറ്റം നടത്തുകയും ചെയ്തു, അദ്ദേഹവും സഹോദരി സോയ അക്തറും ഗാനരചയിതാക്കളായി സേവനമനുഷ്ഠിച്ചു. അടുത്തതായി വാണിജ്യവിജയം നേടിയ *ഡോൺ* (2006), എച്ച്ഐവി-എയ്ഡ്‌സിനെക്കുറിച്ച് അവബോധം പ്രചരിപ്പിക്കുന്നതിനായി *[[പോസിറ്റീവ്]]* (2007) എന്ന പേരിൽ ഒരു ഹ്രസ്വചിത്രം അദ്ദേഹം സംവിധാനം ചെയ്‌ത അദ്ദേഹത്തിന്റെ മൂന്നാമത്തെ സംവിധാന സംരംഭമാണ്.

ആനന്ദ് സുരപൂർ സംവിധാനം ചെയ്ത നാടകമായ *[[ദി ഫക്കീർ ഓഫ് വെനീസ്|ദി ഫക്കീർ ഓഫ് വെനീസിലെ]]* റിലീസിന് കാലതാമസം വരുത്തിയാണ് അദ്ദേഹം തന്റെ അഭിനയ ജീവിതം ആരംഭിച്ചതെങ്കിലും, അഭിഷേക് കപൂറിന്റെ മ്യൂസിക്കൽ ഡ്രാമയായ *[[റോക്ക് ഓൺ!!]]* (2008) എന്ന ചിത്രത്തിലൂടെയാണ് അക്തറിന്റെ ഔദ്യോഗിക സ്‌ക്രീൻ അരങ്ങേറ്റം. നിർമ്മാതാവെന്ന നിലയിൽ ഹിന്ദിയിലെ മികച്ച ഫീച്ചർ ഫിലിമിനുള്ള രണ്ടാമത്തെ ദേശീയ അവാർഡ് അദ്ദേഹം നേടി, കൂടാതെ സോയയുടെ ആദ്യ സംവിധാന സംരംഭമായ *[[ലക്ക് ബൈ ചാൻസ്]]* (2009), വിജയ് ലാൽവാനി സംവിധാനം ചെയ്ത *[[കാർത്തിക് കോളിംഗ് കാർത്തിക്]]* (2010) എന്നിവയിലും അദ്ദേഹം കൂടുതൽ പരീക്ഷണങ്ങളിൽ ഏർപ്പെട്ടു. അദ്ദേഹം സംഭാഷണങ്ങൾ എഴുതുകയും നിരൂപണപരവും വാണിജ്യപരവുമായ വിജയമായ *[[സിന്ദഗി നാ മിലേഗി ദൊബാര]]* (2011) എന്ന ചിത്രത്തിന്റെ നിർമ്മാതാവായി സേവനമനുഷ്ഠിക്കുകയും അദ്ദേഹം ഒരു പ്രധാന വേഷത്തിൽ അഭിനയിക്കുകയും സോയ സംവിധാനം ചെയ്യുകയും ചെയ്തു, ഇത് അദ്ദേഹത്തിന് മികച്ച സഹനടനടക്കം 4 ഫിലിംഫെയർ അവാർഡുകൾ നേടിക്കൊടുത്തു. അതേ വർഷം, *[[ഡോൺ 2]]* (2011) എന്ന പേരിൽ ഒരു തുടർഭാഗം സംവിധാനം ചെയ്തതിന് ശേഷം, അദ്ദേഹം ഇതുവരെ ഏറ്റവും കൂടുതൽ വരുമാനം നേടിയ ചിത്രമായി തുടരുന്നു, 2013-ൽ പുറത്തിറങ്ങിയ *[[ഭാഗ് മിൽഖാ ഭാഗ്]]* എന്ന ചിത്രത്തിലെ മിൽഖ സിംഗിനെ അവതരിപ്പിച്ചുകൊണ്ട് അദ്ദേഹം കൂടുതൽ വിജയം നേടി. ഒരു നടൻ, അദ്ദേഹത്തിന് മികച്ച നടനുള്ള ഫിലിംഫെയർ അവാർഡ് നേടിക്കൊടുത്തു. പിന്നീട്, സോയയുടെ കോമഡി നാടകമായ *[[ദിൽ ധഡക്‌നേ ദോ]]* (2015), ബിജോയ് നമ്പ്യാരുടെ ക്രൈം ത്രില്ലർ *[[വസീർ]]* (2016) എന്നിവയിൽ അഭിനയിച്ചതിന് അദ്ദേഹത്തിന് പ്രശംസ ലഭിച്ചു, അദ്ദേഹത്തിന്റെ ആദ്യത്തെ പ്രധാന ആക്ഷൻ ചിത്രമാണ് *തൂഫാൻ* (2021) എന്ന സിനിമയിലെ പ്രധാന വേഷം.

## അവലംബം

വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:1974-ൽ ജനിച്ചവർ
സോയ അക്തർ

ഒരു ബോളീവുഡ് ചലച്ചിത്രസംവിധായികയാണ് **സോയ അക്തർ**.ആദ്യചിത്രമായ ലക്ക് ബൈ ചാൻസ് തന്നെ പ്രേക്ഷകശ്രദ്ധയും നിരൂപക പ്രശംസയും നേടി.രണ്ടാമത്തെ ചിത്രം സിന്ദഗി ന മിലെഗി ദുബാരയും എല്ലാം കൊണ്ടും ഒരു വിജയമായിരുന്നു.

## അവലംബം

വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:ചലച്ചിത്ര സംവിധായികമാർ
വർഗ്ഗം:ഇന്ത്യൻ ചലച്ചിത്ര സംവിധായികമാർ
വർഗ്ഗം:1974-ൽ ജനിച്ചവർ
കായൽ സമ്മേളനം

1913 ഫെബ്രുവരി 14-ന് കൊച്ചി പുലയമഹാസഭ കൊച്ചിയിലെ ബോൾഗാട്ടി കടലിൽ നടത്തിയ സമ്മേളനമാണ് **കായൽ സമ്മേളനം**. അധഃകൃതർ അനുഭവിച്ച ദുരിതങ്ങൾക്കെതിരെയുള്ള ശക്തമായ പ്രതിഷേധയോഗമായിരുന്നു അത്. കൃഷ്ണാതി, പണ്ഡിറ്റ് കറുപ്പൻ, ചി.കെ കൃഷ്ണമേനോൻ എന്നിവർ ചേർന്നാണ് പുലയമഹാജനസഭ രൂപവത്ക്കരിച്ചത്. കൃഷ്ണാതിയായിരുന്നു പ്രസിഡന്റ്.

## കായൽ സമ്മേളന വേദി
പുലയർക്ക് കരയിൽ യോഗം ചേരാൻ ആരും സ്ഥലം നൽകിയില്ല. മഹാരാജാവ് അദ്ദേഹത്തിന്റെ സ്വന്തം ഭൂമിയിൽ തൊട്ടുകൂടാത്തവരെ യോഗം ചേരാൻ അനുവദിച്ചിരുന്നില്ല. അതിനാൽ മീൻപിടുത്തക്കാരുടെ സഹായത്തോടെ അനേകം കട്ടമരങ്ങൾ ഒരുമിച്ച് ചേർത്തുകെട്ടിയും വള്ളങ്ങൾ കൂട്ടിക്കെട്ടി മുകളിൽ പലകവിരിച്ചുമാണ്  കായൽ സമ്മേളനത്തിന് വേദിയൊരുക്കിയത്. കൊച്ചിയിൽ കടലിന് ജാതിയുണ്ടായിരുന്നില്ല എന്ന വിപ്ളവകരമായ വീക്ഷണമാണ്  ഈ സമ്മേളനത്തിന് പിന്നിലുള്ളത്. കായൽ സമ്മേളനമെന്നും, വള്ളം കെട്ടിയ സമ്മേളനം എന്നും അതിനെ വിശേഷിപ്പിക്കപ്പെടുന്നു.

## അവലംബങ്ങൾ

## സ്രോതസ്സുകൾ
# പണ്ഡിറ്റ് കറുപ്പനും നവോത്ഥാന ചരിത്രത്തിലുണ്ട്, എൻ.എം പിയേഴ്സൺ, മാതൃഭൂമി ആഴ്ചപ്പതിപ്പ്, മാർച്ച് 9, 2014
# ദളിതരുടെ ചരിത്രത്തെ ഹിന്ദുക്കൾ റാഞ്ചരുത്, മീരാവേലായുധൻ, മാതൃഭൂമി അഴ്ചപ്പതിപ്പ്, ഫെബ്രുവരി 23, 2014

വർഗ്ഗം:ദളിത് രാഷ്ട്രീയം
വർഗ്ഗം:കേരളചരിത്രം
ബ്രൈറ്റ്സ് മൂവ്മെന്റ്

**ബ്രൈറ്റ്സ് മൂവ്മെന്റ്** പ്രകൃതിവാദ അനാത്മവാദ നിർമ്മത ലോകവീക്ഷണമുള്ള പൊതുജനാവബോധം സൃഷ്ടിക്കാനുള്ള ഒരു സാമൂഹ്യ സാംസ്കാരിക പ്രസ്ഥാനമാണ്. ഇതിന്റെ വീക്ഷണങ്ങളിൽ തുല്യനീതിയും പൊതുജനങ്ങളിൽ അത്തരം വീക്ഷണങ്ങൾ വളർത്താനും പ്രയത്നിക്കുന്നു. മിൻഗ ഫ്യൂട്രൽ, പോൾ ഗൈസേർട് എന്നിവർ ചേർന്ന് 2003ൽ ആണ് ഈ പ്രസ്ഥാനം തുടങ്ങിയത്. ഇന്റെർനെറ്റിൽ ഒരു പ്രസ്ഥാനമായി പ്രവർത്തിക്കാൻ ലക്ഷ്യം വൈക്കുന്നു.

## അവലംബം
സ്പെൿട്രോസ്കോപ്പി

ദ്രവ്യവും പ്രസരിക്കുന്ന ഊർജ്ജവും തമ്മിലുള്ള പ്രതിപ്രവർത്തനത്തെപ്പറ്റിയുള്ള പഠനമാണ് **സ്പെൿട്രോസ്കോപ്പി**. സാമ്പ്രദായികമായി, ഒരു പ്രിസം ഉപയോഗിച്ചു പ്രകാശത്തെ അതിന്റെ തരംഗദൈർഘ്യം അനുസരിച്ച് വേർതിരിച്ചതിനെപ്പറ്റിയുള്ള പഠനത്തിൽ നിന്നുമാണ്(പ്രകീർണ്ണനം) സ്പെൿട്രോസ്കോപ്പിയുടെ ഉദ്ഭവം. പിന്നീട്, പ്രസരിക്കുന്ന ഏതു തരം പ്രസരിത ഊർജ്ജവുമായും അതിന്റെ തരംഗദൈർഘ്യത്തിന്റെ സ്വഭാവം അനുസരിച്ചുള്ള പ്രതിപ്രവർത്തനത്തെ ഉൾക്കൊള്ളുന്ന തരത്തിൽ ഈ ആശയം വിപുലമാക്കുകയും ചെയ്തു. സ്പെൿട്രോസ്കോപ്പിൿ ദത്തങ്ങൾ എപ്പോഴും ഒരു സ്പെൿട്ര രൂപത്തിൽ ആയിരിക്കും ലഭിക്കുക.

## ആമുഖം
സ്പെൿട്രോസ്കോപ്പി ,സ്പെൿട്രോഗ്രാഫി എന്നീ വാക്കുകൾ തരംഗദൈർഘ്യവുമായി ബന്ധപ്പെട്ട് വികിരണങ്ങളുടെ തീവ്രത അളക്കാനുള്ള പ്രവർത്തനവുമായി ചേർത്ത് ഉപയോഗിക്കുന്നു.പരീക്ഷണാത്മക സ്പെൿട്രോസ്കോപ്പിൿ രീതിയുമായി ചേർത്താണ് സൂചിപ്പിക്കുന്നത്. പ്രത്യേക അളവുപകരണങ്ങൾ, സ്പെൿട്രോമീറ്റേഴ്സ്, സ്പെൿട്രോഗ്രാഫുകൾ, സ്പെൿട്രൽ അനലൈസറുകൾ എന്നിങ്ങനെയൊക്കെ സൂചിപ്പിക്കാറുണ്ട്.
ദിനേനയുള്ള നിറങ്ങളുടെ നിരീക്ഷണങ്ങളെ സ്പെൿട്രോസ്കോപ്പിയുമായി ബന്ധിക്കാവുന്നതാണ്. നിയോൺ വിളക്കുകൾ ആറ്റോമിക സ്പെൿട്രോസ്കോപ്പിയുടെ നേരിട്ടുള്ള ഉപയോഗത്തിന് ഉദാഹരണമാണ്. നിയോണും അതുപോലുള്ള കുലീനവാതകങ്ങൾക്ക് സവിശേഷമായ ഉൽസർജ്ജന ആവൃത്തികളുണ്ട്(ഇതാണു നിറങ്ങൾ എന്നു നാം വിളിക്കുന്നത്).നിയോൺ വിളക്കിൽ ഈ ഉൽസർജനം നടക്കുന്നതു ഇലക്ട്രോണുകൾ വാതകങ്ങളുമായി ഇടിക്കുന്നതാണ്.മഷികളിലും നിറങ്ങളിലും പെയ്ന്റ്കളിലും സ്പെക്റററൽ സ്വഭാവങ്ങൾ വ്യത്യസ്തമായ രാസവസ്തുക്കൾ അടങ്ങിയതാണ്.

## തത്വം
അനുനാദവും അനുനാദത്തിനനുസരിച്ചുള്ള തരംഗദൈർഘ്യവും ആണ് സ്പെൿട്രോസ്കോപ്പിയുടെ അടിസ്ഥാൻ തത്ത്വം.

## വിവിധ രീതികൾ
## പല തരം സ്പെൿട്രോസ്കോപ്പികൾ
*അക്കുസ്റ്റിൿ റിസോണൻസ് സ്പെൿട്രോസ്കോപ്പി
*ഓഗർ സ്പെൿട്രോസ്കോപ്പി
*കാവിറ്റി റിംഗ് സ്പെൿട്രോസ്കോപ്പി
*കാവിറ്റി രിങ് ഡവുൺ സ്പെൿട്രോസ്കോപ്പി
*സർക്കുലർ ദൈക്രോയിസം സ്പെൿട്രോസ്കോപ്പി
*കൊഹെരെന്റ് അന്റി-സ്റ്റ്രോക്ക്സ്പെൿട്രോസ്കോപ്പി
*കോൾഡ്വേപ്പർ ആറ്റോമിക് ഫ്ലൂറസന്റ് സ്പെൿട്രോസ്കോപ്പി
*
*
*
*
*
*
*

## പ്രയോഗ സാദ്ധ്യതകൾ
kush

## ഇതും കാണുക
## പുറം കണ്ണികൾ
സ്വാതിലേഖ സെൻഗുപ്ത

ബംഗാളി നാടക പ്രവർത്തകയും അഭിനേത്രിയുയുമാണ്  **സ്വാതിലേഖ സെൻഗുപ്ത** (ജനനം : 1950). കേന്ദ്ര സംഗീത നാടക അക്കാദമി പുരസ്കാരം നേടിയിട്ടുണ്ട്.
## ജീവിതരേഖ
അലഹബാദിൽ ജനിച്ച സ്വാതിലേഖ,  ബി.വി. കാരന്ത്, എ.സി. ബാനർജി, തപസ് സെൻ തുടങ്ങിയ നാടക കുലപതികളോടൊത്ത്  പ്രവർത്തിച്ചു.  ഇംഗ്ലീഷിൽ ബിരുദാനന്ദര ബിരുദവും പാശ്ചാത്യ സംഗീതത്തിൽ ട്രിനിറ്റി കോളേജ് ഓഫ് മ്യൂസികിൽ നിന്ന് ഡിപ്ലോമയും നേടിയിട്ടുണ്ട്. രുദ്ര പ്രസാദ് സെൻ ഗുപ്തയോടൊപ്പം  നന്ദികർ എന്ന  നാടക ഗ്രൂപ്പിലെ പ്രധാന അഭിനേത്രിയായി. നന്ദികർ നാടകങ്ങളുടെ സഹ സംവിധാനവും  സംദീത സംവിധാനവും നിർവഹിച്ചു. കുട്ടികളുടെ നാടക മേഖലയിലും സജീവമായി പ്രവർത്തിക്കുന്ന സ്വാതി തീയേറ്റർ ഗെയിംസിനെക്കുറിച്ച് ഒരു പുസ്തകവും രചിച്ചിട്ടുണ്ട്. സത്യജിത് റേയുടെ ഗാരേ ബൈരേ എന്ന ചലച്ചിത്രത്തിൽ  പ്രധാന വേഷം അഭിനയിച്ചു.
## നാടകങ്ങൾ
## പുരസ്കാരങ്ങൾ
* കേന്ദ്ര സംഗീത നാടക അക്കാദമി പുരസ്കാരം
* പശ്ചിമ ബംഗാൾ നാട്യ അക്കാദമി പുരസ്കാരം
## അവലംബം


വർഗ്ഗം:1950-ൽ ജനിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:ഇന്ത്യൻ നാടക അഭിനേതാക്കൾ
വർഗ്ഗം:ബംഗാളി ചലച്ചിത്രനടിമാർ
വീണാപാണി ചൗള

ഭാരതീയയായ നാടക പ്രവർത്തകയും സംവിധായികയുമാണ്  **വീണാപാണി ചൗള** (ജനനം : 1947). കേന്ദ്ര സംഗീത നാടക അക്കാദമി പുരസ്കാരം നേടിയിട്ടുണ്ട്.
## ജീവിതരേഖ
ചരിത്രത്തിലും രാഷ്ട്രമീമാംസയിലും ബിരുദാനന്ദര ബിരുദം നേടി. പാരമ്പര്യ ഗുരുക്കന്മാരിൽ നിന്ന് ക്ലാസിക്കൽ കലാ രൂപങ്ങളിൽ പരിശീലനം നേടി. ഗുരി കൃഷ്ണ ചന്ദ്ര നായിക്കിന്റെ പക്കൽ നിന്ന് ചാഹു നൃത്തവും ദാഗർ സഹോദരങ്ങളുടെ പക്കൽ നിന്ന് ദ്രുപദ് സംഗീതവും ഗുരു അമ്മന്നൂർ മാധവ ചാക്യാരുടെ പക്കൽ നിന്ന് കൂടിയാട്ടവും അഭ്യസിച്ചു. ലണ്ടനിലെ റോയൽ ഷേക്സ്പിയർ കമ്പനിയിലെ പാറ്റ്സി റോഡൻബെർഗിന്റെ പക്കൽ ശബ്ദപരിശീലനവും നേടി. 1981 ൽ മുംബൈയിൽ ആദി പരാശക്തി നാടക കമ്പനി ആരംഭിച്ചു. നസ്രുദീൻ ഷാ, അമോൽ പലേക്കർ, നീനാ ഗുപ്ത തുടങ്ങിയ പ്രശസ്തരോടൊപ്പം നിരവധി നാടകങ്ങൾ അവതരിപ്പിച്ചു. 
## നാടകങ്ങൾ
## പുരസ്കാരങ്ങൾ
* കേന്ദ്ര സംഗീത നാടക അക്കാദമി പുരസ്കാരം
## അവലംബം


വർഗ്ഗം:1947-ൽ ജനിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:നാടക സംവിധായകർ
സുബ്രമണ്യൻ രാജേശ്വരി

കർണാടക ശാസ്ത്രീയ സംഗീതജ്ഞയാണ് **സുബ്രമണ്യൻ രാജേശ്വരി** (ജനനം : 1946). നിരവധി പ്രശസ്ത നർത്തകിമാരുടെ ഭരതനാട്യ കുച്ചിപ്പുടി നൃത്ത വേദികളിൽ സംഗീതമാലപിച്ചു. കേന്ദ്ര സംഗീത നാടക അക്കാദമി പുരസ്കാരം നേടിയിട്ടുണ്ട്.
## ജീവിതരേഖ
തമിഴ്നാട്ടിലെ പൊള്ളാച്ചിയിൽ ജനിച്ചു. രാമനാഥ കൃഷ്ണൻ, മധുരൈ എൻ. കൃഷ്ണൻ, എസ്. രാജം, ഡി.കെ. ജയരാമൻ എന്നിവരുടെ പക്കൽ കർണാടക സംഗീതം അഭ്യസിച്ചു. ധർമ്മപുരം സ്വാമിനാഥന്റെ പക്കൽ തേവാരം, തിരുവാസകം, പെരിയപുരാണം എന്നിവ പഠിച്ചു. ലാൽഗുഡി ജയരാമന്റെ പദവർണ്ണങ്ങളെക്കുറിച്ചുള്ള പഠനത്തിന് എം.ഫിൽ ബിരുദം നേടി. മദ്രാസ് സർക്കാർ സംഗീത കോളേജിലെ അധ്യാപികയായിരുന്നു. മൗറീഷ്യസിലും സംഗീതാധ്യാപികയായി പ്രവർത്തിച്ചു. 

കർണാടക ശാസ്ത്രീയ സംഗീത പരിശീലനം നൽകുന്ന 13 വോള്യം കാസെറ്റുകൾ പുറത്തിറക്കി.
## നാടകങ്ങൾ
## പുരസ്കാരങ്ങൾ
*കേന്ദ്ര സംഗീത നാടക അക്കാദമി പുരസ്കാരം
## അവലംബം


വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:1946-ൽ ജനിച്ചവർ
അരുണ മൊഹന്തി

ഒഡീസി നർത്തകിയും നൃത്തസംവിധായികയും ഗുരുവുമാണ് **അരുണ മൊഹന്തി** (ജനനം ഏപ്രിൽ 4, 1960). നിലവിൽ ഒറീസ (ഒഡീഷ) ഡാൻസ് അക്കാദമിയുടെ സെക്രട്ടറിയാണ് അവർ.  പത്മശ്രീ പുരസ്കാരം ഉൾപ്പെടെ നിരവധി  അവാർഡുകൾ നേടിയിട്ടുണ്ട്.

## ജീവിത രേഖ
ഭുവനേശ്വറിൽ ജനിച്ചു. പ്രശസ്ത നാടക പ്രവർത്തകനായിരുന്ന കമല ലോചന മൊഹന്തിയുടെ മകളാണ്. നിരവധി ഒറിയ നാടകങ്ങളിലും സിനിമകളിലും ബാലതാരമായി അഭിനയിച്ചിട്ടുണ്ട്. 

## പരിശീലനം
ശ്രീനാഥ് റൌത്തിന്റെയും ഗോബിന്ദ പാലിന്റെയും കീഴിൽ അരുണ മൊഹന്തി ഒഡീസിയിൽ പരിശീലനം ആരംഭിച്ചു. 1972 ൽ അവൾ ഗംഗാധർ പ്രധാനു കീഴിൽ പരിശീലനം ആരംഭിച്ചു. പങ്കജ് ചരൺ ദാസ്, കേളു ചരൺ മഹാപത്ര, സംയുക്ത പാണിഗ്രാഹി, സോണാൽ മാൻസിങ്ങ് എന്നിവരിൽ നിന്നും അവർക്ക് നൃത്തത്തിൽ മാർഗ്ഗനിർദ്ദേശം ലഭിച്ചിട്ടുണ്ട്. 

നിർമ്മൽ മൊഹന്തി, ശാന്തനു ദാസ് എന്നിവരിൽ നിന്നും ഒഡീസി സംഗീതത്തിലും അവർ പരിശീലനം നേടിയിട്ടുണ്ട്. 

## കരിയർ
അരുണ മൊഹന്തിക്ക് നർത്തകിയായും നൃത്തസംവിധായികയായും ഏകദേശം അഞ്ച് പതിറ്റാണ്ടുകളുടെ പരിചയമുണ്ട്. 

1999 ൽ ഒഡീഷയിൽ ഉണ്ടായ ചുഴലിക്കാറ്റിനെ അടിസ്ഥാനമാക്കിയുള്ള *സൃഷ്ടി ഓ പ്രളയ്*, *ശ്രാവണ കുമാർ, ഖരവേല, ജത്ര ബരമാസി, ഗാഥാ ഒഡീസി, പ്രതിനായക്, കൃഷ്ണ ശരണം*, ജയദേവന്റെ *[[ഗീതഗോവിന്ദം|ഗീത ഗോവിന്ദം]]*, ജർമ്മൻ നോവലിസ്റ്റ്  ഹെർമൻ ഹെസ്സെയുടെ *[[സിദ്ധാർത്ഥ (നോവൽ)|സിദ്ധാർഥ]]*  എന്ന നോവലിനെ അടിസ്ഥാനമാക്കിയുള്ള നൃത്തം എന്നിവ അവരുടെ നൃത്തസംവിധാനത്തിൽ ഉൾപ്പെടുന്നു. 

സമകാലികവും സാമൂഹികവുമായ പ്രശ്നങ്ങൾ അവതരിപ്പിക്കാനും അവർ തന്റെ കലയെ ഉപയോഗിക്കുന്നു. ഉദാഹരണത്തിന്, അവർ സംവിധാനം ചെയ്ത *നാരി* എന്ന നൃത്തത്തിൽ  ഇന്ത്യൻ സാഹിത്യത്തിലും ചരിത്രത്തിലുമുള്ള സീത, ദ്രൗപതി, മണ്ഡോദരി എന്നീ കഥാപാത്രങ്ങ്, നിർഭയ തുടങ്ങിയ നിരവധി സ്ത്രീകളുടെ ജീവിതത്തിലൂടെയും കഥകളിലൂടെയും ലിംഗപരമായ സ്റ്റീരിയോടൈപ്പുകളും സമൂഹത്തിലെ സ്ത്രീകളുടെ നിലയും പര്യവേക്ഷണം ചെയ്യപ്പെടുന്നു.  

ക്ലാസിക്കൽ ശിൽപത്തിൽ പുരുഷ നർത്തകരുടെ പ്രാതിനിധ്യം, സ്വാതന്ത്ര്യാനന്തര കാലഘട്ടത്തിലെ ഒഡീസി പരിണാമം തുടങ്ങിയ വിഷയങ്ങളിൽ ശ്രദ്ധ കേന്ദ്രീകരിച്ചുകൊണ്ട് അവർ നൃത്തത്തെക്കുറിച്ച് ഗവേഷണം നടത്തിയിട്ടുണ്ട്. 

യൂണിവേഴ്സിറ്റി ഓഫ് അമേരിക്ക, കാലിഫോർണിയ യൂണിവേഴ്സിറ്റി, സൗത്ത് കരോലിന യൂണിവേഴ്സിറ്റി, കോർണൽ യൂണിവേഴ്സിറ്റി തുടങ്ങി അമേരിക്കയിലെ നിരവധി സർവകലാശാലകളിൽ അവർ ഒരു വിസിറ്റിംഗ് പ്രൊഫസ്സറാണ്.  ഒറീസ സംഗീത നാടക അക്കാദമി വൈസ് പ്രസിഡന്റാണ് അവർ.

## പുരസ്കാരങ്ങൾ

* പത്മശ്രീ, ഇന്ത്യാ ഗവൺമെന്റ്, 2016-17 
* സംസ്ഥാന സംഗീത നാടക അക്കാദമി അവാർഡ്, ഒഡീഷ സർക്കാർ, 2014 
* കേന്ദ്ര സംഗീത നാടക അക്കാദമി അവാർഡ്, ഇന്ത്യൻ സർക്കാർ, 2010 
* സംയുക്ത പാണിഗ്രഹി മെമ്മോറിയൽ ദേശീയ അവാർഡ്, 2001 
* മഹാരി അവാർഡ്, ഗുരു പങ്കജ് ചരൺ റിസർച്ച് ഫൗണ്ടേഷൻ, 1997 
* ഭാരത് ഭവൻ അവാർഡ്, രാഷ്ട്രപതി സമ്മാനിച്ചു 
* ജഗന്നാഥ സംസ്കൃതി ബികാശ് പരിഷത്ത് അവാർഡ്

## അവലംബം

വർഗ്ഗം:ഒഡീസി നർത്തകർ
വർഗ്ഗം:ജീവിച്ചിരിക്കുന്നവർ
വർഗ്ഗം:1960-ൽ ജനിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
അഫ്ര ബെൻ

ഒരു ആംഗലേയ എഴുത്തുകാരിയും നോവലിസ്റ്റും നാടകകൃത്തും കവിയുമായിരുന്നു **അഫ്ര ബെൻ** (ജീവിതകാലം: 1640-1689). എഴുത്ത് ഉപജീവനമാക്കിയ ആദ്യ ഇംഗ്ലീഷ് വനിതയും അവരാണ്. തെക്കേ അമേരിക്കയുലെ അടിമത്തത്തിന്റെ പശ്ച്ചാത്തലത്തിൽ എഴുതിയ ഒരൂനുകോ (Oroonoko) ആണ് അവരുടെ ഏറ്റവും പ്രശസ്തമായ കൃതി.

## അവലംബം


വർഗ്ഗം:ഇംഗ്ലീഷ് നാടകകൃത്തുക്കൾ
വർഗ്ഗം:ഇംഗ്ലീഷ് കവികൾ

വർഗ്ഗം:വനിതാ എഴുത്തുകാർ
ഉത്തര ആശ കൂർളവാല

നർത്തകിയും കോറിയോഗ്രാഫറുമാണ്  **ഉത്തര ആശ കൂർലവാല** (ജനനം : 1945). യോഗ, ഭരതനാട്യം എന്നിവയെ വിവിധ നൃത്ത രൂപങ്ങളുമായി കലർത്തി നിരവധി സർഗാത്മക പരീക്ഷണങ്ങൾ നടത്തി. കേന്ദ്ര സംഗീത നാടക അക്കാദമി പുരസ്കാരം നേടിയിട്ടുണ്ട്.
## ജീവിതരേഖ
ഹൈദരബാദിൽ ജനിച്ചു. ബി.കെ.എസ്. അയ്യങ്കാറുടെ പക്കൽ യോഗയിലും കതിർവേലു പിള്ളൈയുടെ പക്കൽ ഭരതനാട്യത്തിലും പരിശീലനം നേടി. അമേരിക്കയിലെ മസാച്ചുസെറ്റ്സ് സർവകലാശാലയിൽ നിന്ന് നൃത്തം പ്രധാന വിഷയമായി തീയേറ്റർ സ്റ്റഡീസിൽ ബിരുദം നേടി. ന്യൂയോർക്ക് സർവകലാശാലയിൽ നിന്ന് കോറിയോഗ്രാഫിയിലും അവതരണത്തിലും ബിരുദാനന്ദര ബിരുദവും പി.എച്ച്.ഡിയും നേടി. നൃത്ത അധ്യാപികയായി യൂറോപ്പിലെയും അമേരിക്കയിലെയും സർവകലാശാലകളിൽ പ്രവർത്തിച്ചു. അസ്താദ് ദേബു, ഷിയാമക് ധവാർ തുടങ്ങി നിരവധി പ്രമുഖ ശിഷ്യരുണ്ട്. 
## പുരസ്കാരങ്ങൾ
* കേന്ദ്ര സംഗീത നാടക അക്കാദമി പുരസ്കാരം
*സ്മിത്ത് കോളേജിന്റെ ഫി സിഗ്മ സൈ പുരസ്കാരം (1967),
*ജോൺ ഹിഗ്ഗിൻസ് പുരസ്കാരം(1990)
*ദാദാബായി നവറോജി അന്തർദേശീയ പുരസ്കാരം (2001).
## അവലംബം


വർഗ്ഗം:1945-ൽ ജനിച്ചവർ
വർഗ്ഗം:നർത്തകർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
കാർത്തേജ്

**കാർത്തേജ്**  (Arabic: قرطاج‎ Qarṭāj,) : പുരാതന കാർത്തേജിനിയൻ സാമ്രാജ്യത്തിന്റെ ആസ്ഥാനമായ കാർത്തേജ് ഇന്നത്തെ ടുണീഷ്യയിലാണ് സ്ഥിതിചെയ്യുന്നത്. ബി.സി. ഒന്നാം സഹസ്രാബ്ദത്തോടെ ഒരു ഫിനീഷ്യൻ കോളനി എന്ന നിലയിൽ നിന്നും വികസിച്ച ഈ നഗരം ഏകദേശം മൂവായിരം വർഷത്തോളം പ്രതാപത്തോടെ നിലനിന്നു. ഇരുപതാം നൂറ്റാണ്ടിന്റെ മധ്യത്തിൽ ഒരു കാർഷിക ഗ്രാമം മാത്രമായ ഇവിടം വീണ്ടും വികസിച്ച് ഒരു തീരദേശ നഗരമായി മാറി. 2004ഇൽ  15,922 ഓളം ജനസംഖ്യ ഉണ്ടായിരുന്ന ഈ നഗരത്തിൽ 2013 ജനുവരിയോടെ 21,276 ആയിരുന്നു ജനസംഖ്യ.

ചരിത്രപരമായി ലാറ്റിൻ ഭാഷയിൽ കാർത്തെജൊ ( Carthago or Karthago ) എന്ന് അറിയപ്പെട്ടിരുന്ന  കാർത്തേജ്  എന്ന വാക്കിന്റെ അർഥം പുതിയ നഗരം എന്നായിരുന്നു.ഈ നഗരത്തിൽ ആദ്യകാലത്ത് വികസിച്ച സംസ്കാരത്തെ  പ്യൂണിക് ( ഫിനീഷ്യൻ എന്ന വാക്കിൽ നിന്നും ) അല്ലെങ്കിൽ കാർത്തേജിയൻ  എന്ന പേരിൽ ചരിത്രകാരന്മാർ പരാമർശിക്കുന്നു .ടുണിഷ് തടാകത്തിന്റെ കിഴക്കുവശത്താണ്  ഈ നഗരം . ഗ്രീക്ക് ചരിത്രകാരന്മാരുടെ അഭിപ്രായത്തിൽ ടൈർ ഇൽ നിന്നുമുള്ള ( ആധുനിക ലെബനൻ ) കാനാനൈറ്റ് ഭാഷ സംസാരിക്കുന്ന 
ഫിനീഷ്യരാണു കാർത്തേജ്  സ്ഥാപിച്ചത്.പിന്നീട് കാർത്തേജ്  മധ്യധരണ്യാഴിയിലെ സമ്പന്ന നഗരവും പ്രധാന ശക്തിയുമായി മാറി.വടക്കൻ ആഫ്രിക്കൻ തീരങ്ങളിൽ ബി.സി. മുന്നൂറാമാണ്ടിൽ കാർത്തേജ് ആയിരുന്നു പ്രബല നാവികശക്തി. മെഡിറ്റനേറിയൻ പ്രദേശത്ത് അധികാരം സ്ഥാപിക്കാനായി കാർത്തേജുകാർ റോമക്കാരുമായി നടത്തിയ യുദ്ധങ്ങളാണ് പ്യൂണിക് യുദ്ധങ്ങൾ.

രണ്ടാം പ്യൂണിക് യുദ്ധത്തിൽ ഹാന്നിബാളിന്റെ ഇറ്റലി ആക്രമണം , കനായെ യുദ്ധത്തിൽ കാർത്തേജിന്റെ വിജയത്തിനു കാരണമായി.എങ്കിലും 202 ബി.സി യിലെ സാമാ യുദ്ധത്തിൽ ഹാന്നിബാളിനു  പരാജയം ഉണ്ടായി. തുടർന്ന് നടന്ന മൂന്നാം പ്യൂണിക് യുദ്ധത്തിൽ ( ബി.സി 146 ) റോമാക്കാർ കാർത്തേജ്  കീഴടക്കുകയും പൂർണമായി നശിപ്പിക്കുകയും ചെയ്തു. പിന്നീട് റോമാക്കാർ കാർത്തേജ് നഗരം പുനർനിർമിച്ചു .  കുറച്ചു കാലം നിലനിന്നിരുന്ന വാൻഡൽ സാമ്രാജ്യത്തിന്റെ ( AD 435 - AD 534 )   തലസ്ഥാനവും കാർത്തേജ് ആയിരുന്നു.
എ ഡി 698 അൽ മഗ്റിബ് ആക്രമണത്തിൽ വീണ്ടും നശിപ്പിക്കപ്പെടുന്നത്‌ വരെ കാർത്തേജ്  ഒരു പ്രമുഖ റോമൻ നഗരമായി നിലനിന്നു.

## അവലംബം

വർഗ്ഗം:പുരാതന ജനപദങ്ങൾ
ത്രിഫല

കടുക്ക , നെല്ലിക്ക , താന്നി എന്നിവ ചേർന്നതാണ് **ത്രിഫല** त्रिफला.

ത്രിഫല എന്നാൽ മൂന്ന് ഫലങ്ങൾ എന്നാണർഥം, കടുക്ക (हरीतकी-*Terminalia chebula*), നെല്ലിക്ക (आँवला-  *Phyllanthus emblica*), താന്നി (विभितक *Terminalia bellerica*) എന്നീ മൂന്ന് ഫലങ്ങൾ തുല്യ അളവിൽ ചേർത്തുണ്ടാക്കുന്ന ആയുർവേദ ഔഷധക്കൂട്ടാണ് ത്രിഫല. ഈ മൂന്ന് ഫലങ്ങളുടെയും പുറന്തോടുകളാണ് ഔഷധമുണ്ടാക്കാൻ ഉപയോഗിക്കുന്നത്. നേത്രരോഗങ്ങളായ ഗ്ലൂക്കോമ, തിമിരം എന്നുവയുടെ ആദ്യഘട്ടത്തിലെ ചികിത്സയ്ക്കും ചെങ്കണ്ണ്, മയോപ്പിയ എന്നിവയുടെ ചികിത്സയ്ക്കും ഉപയോഗിക്കുന്നു .

ആയുർവേദ ഗ്രന്ഥത്തിൽ ഇതിനെ നല്ലൊരു രസായനമായി  വിശേഷിപ്പിച്ചിട്ടുണ്ട്. പ്രധാനമായും  വിവിധ ദഹന സംബന്ധമായ തകരാറുകൾക്കുള്ള ചികിത്സയ്ക്കായി  ത്രിഫല ഉപയോഗിക്കുന്നു . ത്രിഫലയ്ക്ക് ഫ്രീ റാഡിക്കൽ സ്കാവെഞ്ചിംഗ്, ആന്റിഓക്‌സിഡന്റ്, ആൻറി-ഇൻഫ്ലമേറ്ററി, ആന്റിപൈറിറ്റിക്, വേദനസംഹാരി, ആൻറി ബാക്ടീരിയൽ, ആന്റിമ്യൂട്ടജെനിക്, മുറിവ് ഉണക്കൽ, ആൻറികാരിയോജനിക്, ആൻറിസ്ട്രെസ്, അഡാപ്റ്റോജെനിക്, ഹൈപ്പോഗ്ലൈസെമിക്, ആൻറി-കാൻസർ, കീമോപ്രൊട്ടക്റ്റീവ്, റേഡിയോ പ്രൊട്ടക്റ്റീവ്  എന്നീ ഇഫക്റ്റുകൾ ഉണ്ടെന്ന് എത്‌നോമെഡിസിനൽ ക്ലെയിമുകളും ഗവേഷണങ്ങളും തെളിയിച്ചിട്ടുണ്ട്. വിശപ്പ് വർദ്ധിപ്പിക്കുന്നതിനും ആമാശയത്തിലെ ഹൈപ്പർ അസിഡിറ്റി കുറയ്ക്കുന്നതിനും ത്രിഫലയ്ക്ക് കഴിയും. https://pubmed.ncbi.nlm.nih.gov/23239004/

## അവലംബം


വർഗ്ഗം:ആയുർവേദൗഷധങ്ങൾ
രത്ന കുമാർ

ഭാരതീയായ കുച്ചിപുഡി നർത്തകിയാണ് **രത്ന കുമാർ** (ജനനം : 1946).  ഇന്ത്യയിലും വിദേശത്തും നിരവധി വേദികളിൽ നൃത്തമവതരിപ്പിച്ചു. കേന്ദ്ര സംഗീത നാടക അക്കാദമി പുരസ്കാരം നേടിയിട്ടുണ്ട്.
## ജീവിതരേഖ
ചെന്നൈയിൽ ജനിച്ചു. ഭരതനാട്യത്തിലും കുച്ചിപുഡിലും പരിശീലനം നേടി. വെമ്പട്ടി ചിന്നസത്യവും വെമ്പട്ടി ജഗന്നാഥ ശർമ്മയുമായിരുന്നു ഗുരു. ഇംഗ്ലീഷിൽബിരുദാനന്ദര ബിരുദധാരിയാണ്. ജർമ്മൻ, ഫ്രഞ്ച് എന്നീ ഭാഷകളിലും പ്രാവീണ്യമുണ്ട്. എഴുപതുകളിൽ ഭാരതത്തിലെ നൃത്ത രംഗത്തു സജീവമായിരുന്ന രത്ന പിന്നീട് അമേരിക്കയിലേക്ക് പോയി. അവിടെ അഞ്ജലി പെർഫോർമിംഗ് സെന്റർ എന്ന സ്ഥാപനവും സൻസ്കൃതി സൊസൈറ്റി ഫോർ ഇന്ത്യൻ പെർഫോമിംഗ് ആർട്സ് എന്ന സ്ഥാപനവും നടത്തി. 2002 മുതൽ റീസ് സർവകലാശാലയിലെ നൃത്ത അധ്യാപികയാണ്. അമേരിക്കയിൽ ഭാരതീയ നൃത്തകലയുടെ പ്രചാരകയാണ്. ഡോക്യമെന്ററികളിലും നൃത്തം അവതരിപ്പിച്ചിട്ടുണ്ട്. 
## കൃതികൾ
*അടവു
*കുച്ചിപുഡി അടവു സമ്മു
## പുരസ്കാരങ്ങൾ
*കേന്ദ്ര സംഗീത നാടക അക്കാദമി പുരസ്കാരം
## അവലംബം


വർഗ്ഗം:കുച്ചിപുഡി നർത്തകർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
ശശി സാംഘ്ല

കഥക് നർത്തകിയും നൃത്ത അധ്യാപികയുമാണ് **ശശി സാംഘ്ല** (ജനനം : 1948). ഇന്ത്യയിലും വിദേശത്തും നിരവധി വേദികളിൽ നൃത്തമവതരിപ്പിച്ചു. കഥക് നൃത്തരംഗത്തിനു നൽകിയ സംഭാവനകൾക്കായി കേന്ദ്ര സംഗീത നാടക അക്കാദമി പുരസ്കാരം ലഭിച്ചു.
## ജീവിതരേഖ
രാജസ്ഥാനിലെ ജോധ്പൂരിൽ ജനിച്ചു. അവിടുത്തെ രാഷ്ട്രീയ കലാ മന്ദിറിലായിരുന്നു കലയുടെ പ്രാഥമിക പഠനങ്ങളെല്ലാം. പണ്ഡിറ്റ് കുന്ദൻലാൽ ഗംഗാനിയുടെ പക്കൽ കഥക് അഭ്യസിച്ചു. ബി.എൻ. ക്ഷീർ സാഗറുടെ പക്കൽ വായ്പാട്ടും പ്രതിഭാ പണ്ഡിറ്റിന്റെ പക്കൽ ഭരതനാട്യവും പഠിച്ചു. നെതർലാന്റ്സിലെ ഇന്റർ കൾച്ചറൽ ഓപ്പൺ സർവകലാശാലയിൽ നിന്ന് നരവംശ സാസ്ത്രത്തിൽ പി.എച്ച്.ഡി നേടിയിട്ടുണ്ട്. കഥക് അധ്യാപികയായി നിരവധി വർഷങ്ങൾ പ്രവർത്തിച്ചു. തിലക് സംഗീത കേന്ദ്ര എന്ന പേരിൽ നൃത്ത വിദ്യാലയം നടത്തുന്നുണ്ട്. രാജസ്ഥാനിലെ മാണ്ട് സംഗീതമുപയോഗിച്ചു കഥകിൽ അവർ നടത്തിയ പരിശ്രമങ്ങൾ നിരൂപക ശ്രദ്ധ നേടിയിട്ടുണ്ട്.
## കൃതികൾ
*Mand: Kathak Nritya mein Abhinay ka ek Sashakta Madhyam
## പുരസ്കാരങ്ങൾ
*കേന്ദ്ര സംഗീത നാടക അക്കാദമി പുരസ്കാരം
*രാജസ്ഥാൻ ശ്രീ
*രാജസ്ഥാൻ സംഗീത നാടക അക്കാദമി പുരസ്കാരം
## അവലംബം


വർഗ്ഗം:കഥക് നർത്തകർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:1948-ൽ ജനിച്ചവർ
പലസ്തീൻ ഇസ്‌ലാമിക്ക് ജിഹാദ്

ഇസ്രായേലിൽ നിന്ന് പലസ്തീനിനെ മോചിപ്പിക്കുക എന്ന ലക്‌ഷ്യത്തിനായി പ്രവർത്തിക്കുന്ന ഒരു ഇസ്‌ലാമിക സംഘടനയാണ് **പലസ്തീൻ ഇസ്ലാമിക് ജിഹാദ്**. പലസ്തീൻ ഇസ്‌ലാമിക് ജിഹാദ് മുന്നണി എന്നർത്ഥം വരുന്ന *ഹർക്കത്ത് അൽ ജിഹാദ് അൽ ഇസ്ലാമി ഫീ ഫലസ്തീൻ* (Arabic: حركة الجهاد الإسلامي في فلسطين‎, Harakat al-Jihād al-Islāmi fi Filastīn) എന്നതാണ് ഈ സംഘടനയുടെ പൂർണ്ണ രൂപം. ഇസ്രയേലികൾക്കെതിരായ സൈനിക നടപടിയായാണ് ജിഹാദിനെ ഈ സംഘം നിർവചിക്കുന്നത്. ഇസ്രയേലിന്റെ അധിനിവേശത്തിൽ നിന്നും പലസ്തീൻ രാജ്യം മോചിപ്പിച്ചു 1948 മുൻപുണ്ടായിരുന്നത് പോലെ സ്വതന്ത്ര രാജ്യമാക്കുക എന്നതാണ് ഈ സംഘടനയുടെ പ്രഖ്യാപിത ലക്ഷ്യം. ഇതേ ലക്ഷ്യത്തിനായി പ്രവർത്തിക്കുന്ന ഹമാസ് കഴിഞ്ഞാൽ ഏറ്റവും സ്വാധീനമുള്ള സംഘടന കൂടിയാണിത്. ഇസ്രായേലിന്റെ സഖ്യരാജ്യങ്ങളായ  അമേരിക്കയും യൂറോപ്യൻ രാജ്യങ്ങളും ഉൾപ്പെടെ പല രാജ്യങ്ങളും അതുകൊണ്ട് ഈ സംഘടനയെ ഭീകരരുടെ പട്ടികയിൽപ്പെടുത്തിയിരിക്കുന്നു. സംഘടനയുടെ സായുധ വിഭാഗമായ അൽ-കുദ്സ് ബ്രിഗേഡുകൾ ഇസ്രായേലിനെതിരെ ചാവേർ ബോംബാക്രമണം ഉൾപ്പെടെ നിരവധി ആക്രമണങ്ങളിൽ പങ്കാളികളാണെന്ന് അവകാശപ്പെട്ടിട്ടുണ്ട്.

## പുറം കണ്ണികൾ

http://www.prabodhanam.net/detail.php?cid=2611&tp=1-പ്രബോധനം വാരിക, തീവ്രവാദികളും മിതവാദികളും വീണ്ടും കണ്ടുമുട്ടുമ്പോൾ 2013 നവംബർ 08 

## അവലംബം
മാളബിക മിത്ര

കഥക് നർത്തകിയും നൃത്ത അധ്യാപികയുമാണ് **മാളബിക മിത്ര** (ജനനം : 1956). ഇന്ത്യയിലും വിദേശത്തും നിരവധി വേദികളിൽ നൃത്തമവതരിപ്പിച്ചു. കേന്ദ്ര സംഗീത നാടക അക്കാദമി പുരസ്കാരം നേടിയിട്ടുണ്ട്.
## ജീവിതരേഖ
കൊൽക്കത്തയിൽ ജനിച്ചു. ജയ്പൂർ ഖരാനയിലെ രാം ഗോപാൽ മിശ്രയും ലക്നൗ ഓം പ്രകാശ് മഹാരാജുമായിരുന്നു ഗുരു. പണ്ഡിറ്റ് ബിർജു മഹാരാജിന്റെയും സിത്താര ദേവിയുടെയും  നൃത്ത ശിൽപശാലകളിൽ പങ്കെടുത്തു. വായ്പാട്ട്, തബല, സിത്താർ എന്നിയും അഭ്യസിച്ചു. മെഡിക്കൽ ബിരുദധാരിയാണ്. ശിബ്പൂർ ഓംകാർ നൃത്ത സംഗീത വിദ്യാലയം നടത്തുന്നു. 
## പുരസ്കാരങ്ങൾ
*കേന്ദ്ര സംഗീത നാടക അക്കാദമി പുരസ്കാരം

## അവലംബം


വർഗ്ഗം:കഥക് നർത്തകർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:1956-ൽ ജനിച്ചവർ
കൃഷ്ണകുമാരി

ജമ്മു കാശ്മീരിലെ നാടോടിപ്പാട്ട് (ബാക്ക ശൈലി) ഗായികയാണ്  **കൃഷ്ണകുമാരി** (ജനനം : 1949). 2010 ൽ കേന്ദ്ര സംഗീത നാടക അക്കാദമി പുരസ്കാരം നേടിയിട്ടുണ്ട്.
## ജീവിതരേഖ
ജമ്മുവിൽ ജനിച്ചു. ദണ്ടേഖാൻ, ചമൻ മാസെ തുടങ്ങിയ പാരമ്പര്യ നാടോടി ഗായകരിൽ നിന്ന് പരിശീലനം നേടി. ബാക്ക ശൈലിയിലെ നിരവധി നാടോടിപ്പാട്ടുകളുടെ രചയിതാവു കൂടിയാണിവർ. ഫ്രാൻസിലെ ഫെസ്റ്റിവൽ ഓഫ് ഇന്ത്യ അടക്കം സ്വദേശത്തും വിദേശത്തും നടന്ന നിരവധി സാംസ്കാരികോത്സവങ്ങളിലും ആൾ ഇന്ത്യാ റേഡിയോ, ദൂരദർശൻ തുടങ്ങി നിരവധി മാധ്യമങ്ങളിലും നാടോടിപാട്ട് അവതരിപ്പിച്ചിട്ടുണ്ട്. ദോഗ്രി നാടോടി ഗാന ശാഖയ്ക്കു നൽകിയ സംഭാവനകൾക്കായി ദോഗ്രി സൻസ്ഥാൻ അവരെ പുരസ്കാരം നൽകി ആദരിച്ചിട്ടുണ്ട്. 
## പുരസ്കാരങ്ങൾ
* കേന്ദ്ര സംഗീത നാടക അക്കാദമി പുരസ്കാരം
## അവലംബം


വർഗ്ഗം:നാടോടി ഗായകർ
വർഗ്ഗം:1949-ൽ ജനിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
പി. ഭാസ്കരനുണ്ണി

ഒരു മലയാള സാഹിത്യ ഗവേഷകനും ചരിത്രാന്വേഷകനുമായിരുന്നു **പി. ഭാസ്കരനുണ്ണി**  (17 ഡിസംബർ 1926 - 8 ഏപ്രിൽ 1994). കേന്ദ്ര സാംസ്കാരിക വകുപ്പിന്റെ ഫെലോഷിപ്പ് ലഭിച്ചിട്ടുണ്ട്.

    
## ജീവിതരേഖ
കൊല്ലം, തങ്കശ്ശേരി കാവലിൽ ജനിച്ചു. പിന്നീട് ഇരവിപുരത്ത് സ്ഥിരതാമസമായി. ഇ.വി. പരമേശ്വരനും കെ. കാർത്ത്യായനിയുമാണ് മാതാപിതാക്കൾ. കൊല്ലം വാടി സെന്റ് ആന്റണീസ് സ്കൂൾ, മയ്യനാട് ഹൈസ്കൂൾ, കൊല്ലം സംസ്കൃത സ്കൂൾ,  എസ്.എൻ. കോളേജ് എന്നിവിടങ്ങളിൽ വിദ്യാഭ്യാസം. കൊല്ലം മയ്യനാട് ഹൈസ്കൂളിൽ മലയാള ഭാഷാ അദ്ധ്യാപകനായിരുന്നു. ജനയുഗം സബ് എഡിറ്റർ, കേരള സാഹിത്യ അക്കാദമിയുടെ സാംസ്കാരിക ഡയറിയുടെ പത്രാധിപ സമിതി അംഗം, കേരള സ്റ്റേറ്റ് ആർക്കൈവ്സിലെ നോമിനേറ്റഡ് അംഗം, ഗ്രന്ഥശാലാ സംഘം പ്രവർത്തകൻ എന്നീ നിലകളിലും മറ്റ് രാഷ്ട്രീയ സാമൂഹ്യ സാംസ്കാരിക രംഗങ്ങളിലും സജീവമായി പ്രവർത്തിച്ചു. 

## കൃതികൾ
*പത്തൊമ്പതാം നൂറ്റാണ്ടിലെ കേരളം- കേരള സാഹിത്യ അക്കാദമി
*കേരളം-ഇരുപതാം നൂറ്റാണ്ടിന്റെ ആരംഭത്തിൽ - കേരള സാഹിത്യ അക്കാദമി.
*വെളിച്ചം വീശുന്നു - നാഷണൽ പ്രസ്സ്, കൊല്ലം.
*സ്മാർത്തവിചാരം - സാഹിത്യ പ്രവർത്തക സഹകരണ സംഘം
*കൗസ്തുഭം- സാഹിത്യ പ്രവർത്തക സഹകരണ സംഘം
*അന്തർജനം മുതൽ മാധവിക്കുട്ടിവരെ - സാഹിത്യ പ്രവർത്തക സഹകരണ സംഘം
*ആശാന്റെ വിചാരശൈലി- സാഹിത്യ പ്രവർത്തക സഹകരണ സംഘം
*പട്ടിണിയും അവരോധവും - കേരള ഭാഷാ ഇന്സ്റ്റിറ്റ്യൂട്ട്
*സാഹിത്യത്തിലെ നെറിയും നെറികേടും - പ്രഭാത് ബുക്ക് ഹൌസ്
*വള്ളത്തോളിന്റെ കവിത - പ്രഭാത് ബുക്ക് ഹൌസ്
*കുട്ടികളുടെ ബുദ്ധദേവൻ - മാതൃഭൂമി ബുക്ക്സ്
*അയ്യപ്പന്റെ കാവ്യശില്പം - ഇൻഡ്യൻ എത്തീസ്റ്റ് പബ്ലീഷേഴ്സ്
*കൊല്ലത്തിന്റെ ചരിത്രം - കൊല്ലം പബ്ലിക് ലൈബ്രറി
*കേരളം മുഖപ്രസംഗങ്ങളിലൂടെ - കേരള പ്രസ്സ് അക്കാഡമി
## പുരസ്കാരങ്ങൾ
*കേന്ദ്ര സാംസ്കാരിക വകുപ്പിന്റെ ഫെലോഷിപ്പ്
*കേരള ഹിസ്റ്ററി അസ്സോസിയേഷന് അവാർഡ്
*കേരള പ്രസ്സ് അക്കാദമി സ്കോളർഷിപ്പ്

## അവലംബം


വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1926-ൽ ജനിച്ചവർ
വർഗ്ഗം:ഡിസംബർ 17-ന് ജനിച്ചവർ
വർഗ്ഗം:1994-ൽ മരിച്ചവർ
വർഗ്ഗം:ഏപ്രിൽ 8-ന് മരിച്ചവർ
വർഗ്ഗം:ചരിത്രകാരന്മാർ
മേള രഘു

**മേള രഘു** (പുത്തൻവേലി ശശിധരൻ, മരണം: മെയ് 4, 2021) മേളയിലെ നായകകഥാപാത്രത്തെ അവതരിപ്പിച്ച നടനായിരുന്നു.. സ്കൂളിൽ മിമിക്രി മോണോ ആക്റ്റ് കളിച്ചിരുന്നു. മാതാപിതാക്കളുടെ നാലു മക്കളിൽ മൂത്ത മകനായിരുന്നു.

## ജീവിതരേഖ
ചേർത്തല പുത്തൻവേലി സ്വദേശിയായ ശശിധരൻ കെ.എസ്.ആർ.ടി.സി തൊഴിലാളിയായിരുന്ന പിതാവിന്റെ നാല് മക്കളിൽ മൂത്തയാൾ ആയിരുന്നു. പത്താം ക്ലാസ് വരെ പഠിച്ചിട്ടുള്ള അദ്ദേഹം സ്കൂൾ വിദ്യാഭ്യാസകാലത്തുതന്നെ മിമിക്രിയിലും മോണോ ആക്ടിലും സമ്മാനങ്ങൾ നേടിയിരുന്നു. വിദ്യാഭ്യാസ കാലഘട്ടത്തിനു ശേഷം ഭാരത് സർ‌ക്കസിൽ ചേർന്ന അദ്ദേഹം ഒരു സർക്കസ് കലാകാരനെന്ന നിലയിൽ തന്റെ ജീവിതം തുടർന്നു. 1980 ൽ കോഴിക്കോട് ഒരു സർക്കസ് പ്രദർശനത്തിൽ അദ്ദേഹം നടനും സംവിധായകനുമായിരുന്ന ശ്രീനിവാസന്റെ ശ്രദ്ധയിൽപ്പെടുകയും മേള എന്ന ചിത്രത്തിൽ അഭിനയിക്കുന്നതിന് അവസരമൊരുങ്ങുകയും ചെയ്തു. സർക്കസ് കലാകാരന്മാരുടെ കഥ പറഞ്ഞ കെ.ജി. ജോർജ്ജിന്റെ ഈ ചിത്രത്തിലെ നായക തുല്യമായ കഥാപാത്രത്തിലൂടെയാണ് അദ്ദേഹം ചലച്ചിത്ര ലോകത്ത് അരങ്ങേറ്റം കുറിച്ചത്. ഈ ചിത്രത്തിലെ അഭിനയത്തോടെ അദ്ദേഹം മേള രഘു എന്ന പേരിലറിയപ്പെട്ടുതുടങ്ങി. ഈ ചിത്രത്തിലെ സഹ കഥാപാത്രത്തെ അവതരിപ്പിച്ചത് പിൽക്കാലത്ത് മലയാളത്തിലെ മുൻനിര നായകനായിത്തീർന്ന മമ്മൂട്ടിയായിരുന്നു. പിന്നീട് ഏതാനും സിനിമകളിൽ അഭിനയിച്ച അദ്ദേഹം കമലഹാസനുമൊത്ത് അപൂർവ സഹോദരർകൾ എന്ന തമിഴ് ചിത്രത്തിൽ ഉൾപ്പെടെ  മലയാളത്തിലും തമിഴിലുമായി മുപ്പതിൽപ്പരം ചിത്രങ്ങളിൽ വിവിധ വേഷങ്ങളിൽ പ്രത്യക്ഷപ്പെട്ടിരുന്നു.  മോഹൻലാലിനോടൊപ്പം ദൃശ്യം 2 എന്ന ചിത്രത്തിലാണ് അദ്ദേഹം അവസാനമായി അഭിനയിച്ചത്. ഈ ചിത്രത്തിലെ ചായക്കട തൊഴിലാളിയുടെ വേഷം രഘു അവിസ്മരണീയമാക്കിയിരുന്നു. ശ്യാമള അദ്ദേഹത്തിന്റെ ഭാര്യയും ശിൽപ മകളുമാണ്.

## മരണം
നിരവധി ആരോഗ്യപ്രശ്നങ്ങളെ തുടർന്ന് കൊച്ചിയിലെ ലേക്ഷോർ ആശുപത്രിയിൽ ചികിത്സയിലായിരുന്ന രഘു 2021 മെയ് 4 ന് അന്തരിച്ചു. 60 വയസ്സായിരുന്നു അദ്ദേഹത്തിന്. മൃതദേഹം വീട്ടുവളപ്പിൽ സംസ്കരിച്ചു.

## ചിത്രങ്ങൾ
#മേള
# സഞ്ചാരി 
# അപൂർവ സഹോദരങ്ങൾ 
# കാക്കോത്തിക്കാവിലെ അപ്പൂപ്പൻ താടികൾ 
# ഇരിക്കൂ..എം.ഡി. അകത്തുണ്ട്
# മുഖചിത്രം
# ഓ ഫാബി 
#അത്ഭുതദ്വീപ്
#ബെസ്റ്റ് ആക്റ്റർ
#ഒരു ഇന്ത്യൻ പ്രണയകഥ
# ദൃശ്യം
# ദൃശ്യം 2

## അവലംബങ്ങൾ


വർഗ്ഗം:മലയാളചലച്ചിത്രനടന്മാർ
വർഗ്ഗം:2021-ൽ മരിച്ചവർ
വർഗ്ഗം:2021-ൽ മരിച്ചവർ
മനോജ് കോമത്ത്

**മനോജ് കോമത്ത്** 1965ൽ കണ്ണൂരിൽ ജനിച്ചു. ഭൗതികശാസ്ത്രത്തിൽ എം. എസ്സി ബിരുദം നേടി. സർദാർ യൂണിവേഴ്സിറ്റിയിൽ നിന്നും പി.എച്ച്.ഡിയും കരസ്ഥമാക്കി. ബാംഗളൂർ ഇന്ത്യൻ ഇൻസ്റ്റിട്യൂട്ട് ഓഫ് സയൻസിൽ നിന്നും പോസ്റ്റ് ഡോക്ടറൽ ഗവേഷണം നേടി. ശ്രീ ചിത്രാ ഇൻസ്റ്റിട്യൂട്ട് ഓഫ് മെഡിക്കൽ സയൻസസ് ആന്റ് ടെക്നോളജിയിൽ ബയോമെഡിക്കൽ വിഭാഗത്തിൽ ശാസ്ത്രജ്ഞൻ. 
## പ്രവർത്തനം
ഇംഗ്ലിഷിലും മലയാളത്തിലും ശാസ്ത്രലേഖനങ്ങളും പരമ്പരകളും എഴുതുന്നു. കർട്ടൂണിസ്റ്റാണ്. ശാസ്ത്രപ്രചാരകനാണ്. പോപ്പുലർ സയൻസ് പുസ്തകങ്ങളുടെ കർത്താവ്.

## എഴുതിയ പുസ്തകങ്ങൾ
*ഐൻസ്റ്റൈനും ആപേക്ഷികതയും
*വിലപേശപ്പെടുന്ന ആരോഗ്യം 
*പ്രപഞ്ച ചിത്രങ്ങൾ - ജ്യോതിശാസ്ത്രവർഷം പ്രമാണിച്ചാണ് ഈ പുസ്തകം തയ്യാറാക്കിയത്. ജ്യോതിശാസ്ത്രത്തിന്റെ വികാസമാണു ഈ പുസ്തകം കാഴ്ചവയ്ക്കുന്നത്.
*വേദപാരമ്പര്യത്തിന്റെ കപടമുഖങ്ങൾ

## പുരസ്കാരങ്ങൾ
*കേരള ശാസ്ത്ര സാങ്കേതിക പരിസ്ഥിതി കൗൺസിലിന്റെ (Kerala State Council for Science, Technology and Environment (KSCSTE). ശാസ്ത്രസാഹിത്യപുരസ്കാരം.

പ്രപഞ്ചചിത്രങ്ങൾ എന്ന കൃതിക്കാണ് അവാർഡ് ലഭിച്ചത്.

## അവലംബം
  
*ഐൻസ്റ്റൈനും ആപേക്ഷികതയും - കേരള ശാസ്ത്ര സാഹിത്യ പരിഷത്ത്

വർഗ്ഗം:മലയാള ശാസ്ത്രസാഹിത്യകാരന്മാർ
സൗത്ത് ഒസ്സെഷ്യൻ യുദ്ധം 2008

2008 ഓഗസ്റ്റ് 7 മുതൽ 16 വരെ ജോർജ്ജിയക്കെതിരെ  റഷ്യ, അബ്ഖാസിയ, സൗത്ത് ഒസ്സെഷ്യ എന്നിവർ നടത്തിയ യുദ്ധമാണ് **സൗത്ത് ഒസ്സെഷ്യൻ യുദ്ധം 2008**. **റുസ്സോ-ജോർജ്ജിയൻ യുദ്ധം**, **ഓഗസ്റ്റ് യുദ്ധം**, **ഫൈവ് ഡേ യുദ്ധം** എന്നും ഈ യുദ്ധം അറിയപ്പെടുന്നു. 2008 ഓഗസ്റ്റിൽ സോവിയറ്റ് യൂണിയനിലെ മുൻ റിപ്പബ്ലിക്കുകളായിരുന്ന റഷ്യയും ജോർജിയയും തമ്മിലുള്ള ബന്ധം വഷളായതിനെ തുടർന്നാണ് ഈ യുദ്ധം നടന്നത്. തന്ത്രപരമായി അതീവ പ്രധാന്യമുള്ള ട്രാൻസ്‌കോക്കേഷ്യ മേഖലയിലാണ് പോരാട്ടം നടന്നത്. ഇരുപത്തിയൊന്നാം നൂറ്റാണ്ടിലെ ആദ്യത്തെ യൂറോപ്യൻ യുദ്ധമായി ഇത് കണക്കാക്കപ്പെട്ടു.



## അവലംബം
കോമൺ ഇറ

കലണ്ടറിൽ എ.ഡി. (ആന്നോ ഡൊമിനി- *നമ്മുടെ നാഥന്റെ വർഷത്തിൽ*) എന്നതിനു പകരം വ്യാപകമായി ഉപയോഗിച്ചു വരുന്ന രീതിയാണ് **കോമൺ ഇറ** അഥവാ **സി.ഇ.**. ബി.സി. (ബിഫോർ ക്രൈസ്റ്റ്-ക്രിസ്തുവിനു മുൻപ്) എന്നതിനു പകരം ബി.സി. ഇ. എന്നാണു പ്രയോഗിക്കുന്നത്.
ആറാം നൂറ്റാണ്ടിൽ ക്രിസ്ത്യൻ പുരോഹിതനായിരുന്ന, ഡ്യോണീഷ്യസ് എക്സിഗുഅസാണു യേശുവിന്റെ ജനനം നടന്നതെന്നു പറയപ്പെടുന്ന വർഷം കണക്കാക്കി, *ആന്നൊ ഡൊമിനി* ഉപയോഗിച്ചുതുടങ്ങിയത്. പക്ഷെ പൂജ്യം എന്ന ഒരു വർഷസൂചന ഉണ്ടായിരുന്നില്ല. സി. ഇ/ബി. സി. ഇ അല്ലെങ്കിൽ എ. ഡി./ബി. സി.  ഇവ എണ്ണത്തിൽ സംഖ്യാപരമായി ഒന്നു തന്നെയാണ്. ആയതിനാൽ "2014 CE" "AD 2014"യ്ക്കു തുല്യവും, "399 BCE" എന്നത്  "399 BC" യ്ക്കു തുല്യവുമാണ്.

1708 നു മുൻപു തന്നെ **കോമൺ ഇറ** എന്ന പദപ്രയോഗം ഇംഗ്ലീഷിൽ കണ്ടെത്താൻ കഴിയും.  *വൾഗാരിസ് എയ്റെ* എന്ന പേരിൽ യൂറോപ്യൻ ക്രിസ്ത്യാനികൾക്കിടയിൽ 1615ൽത്തന്നെ ലത്തീൻ പ്രയോഗമായി ഇത് ഉപയോഗിച്ചിരുന്നു.  ഇംഗ്ലിഷിൽ *വൾഗർ ഇറ* എന്നു പ്രയോഗിച്ചു. അന്നൊക്കെ *ക്രിസ്ത്യൻ ഇറ* എന്നതും *വൾഗർ ഇറ* എന്നതും പരസ്പരം ഉപയോഗിച്ചിരുന്നു. ഇവിടെ വൾഗർ എന്നതിനു ഇന്നത്തെ അർഥമായിരുന്നില്ല("crudely indecent"). പകരം  "ordinary, common, or not regal" എന്നൊക്കെയായിരുന്നു അർഥം. പത്തൊമ്പതാം നൂറ്റാണ്ടിന്റെ മധ്യത്തിൽ ജൂതന്മാരായ പണ്ഡിതരാണ്  CE എന്ന ചുരുക്കെഴുത്ത് കൊണ്ടുവന്നത്. ഇരുപതാം നൂറ്റാണ്ടിന്റെ അവസാനപാദത്തിൽ  അദ്ധ്യനരംഗത്തും ശാസ്ത്രപ്രസിദ്ധീകരണ രംഗത്തും CE,  BCE എന്നിവയുടെ പ്രചാരം വർദ്ധിച്ചു. പൊതുവായിപ്പറഞ്ഞാൽ ക്രിസ്ത്യാനികളല്ലാത്തവരുടെയിടയിലും മതേതരത്വത്തെ ഉയർത്തിക്കാണിക്കുന്ന പ്രസാധകരുടെയിടയിലും ഇവയുടെ അംഗീകാരം വർദ്ധിച്ചു. 

ഇന്ന് ഗ്രിഗോറിയൻ കലണ്ടറും അതുമായി ബന്ധപ്പെട്ട വർഷങ്ങൾക്കു അക്ക രൂപം നൽകുന്നതുമായി ബന്ധപ്പെട്ടുമുള്ള കാലഗണനാ സമ്പ്രദായമാണ് ലോകത്ത് മിക്ക സ്ഥലങ്ങളിലും അനുവർത്തിക്കുന്നത്. ദശകങ്ങളായി ഐക്യരാഷ്ട്രസഭ, യ്യുനിവേഴ്സൽ പോസ്റ്റൽ യൂണിയൻ തുടങ്ങിയ അന്താരാഷ്ട്ര സ്ഥാപനങ്ങൾ ഇതിനെയാണു ആഗോളമാനദണ്ഡമായി അംഗീകരിക്കുന്നത്. 
CE/BCE പ്രതീകങ്ങൾ ചില എഴുത്തുകാരും പ്രസാധകരും നിഷ്പക്ഷവും ക്രിസ്ത്യാനികളല്ലാത്തവരുടെ വികാരം മാനിക്കാൻ കഴിവുള്ളവയുമാണെന്നു കരുതിയാണു ഉപയോഗിക്കുന്നത്.

## അവലംബം

വർഗ്ഗം:കാലഗണന
ലുക്രീഷ്യ മോട്ട്

ഒരു അമേരിക്കൻ സാമൂഹ്യ പരിഷ്കർത്താവും ക്വാക്കറുമായിരുന്നു **ലുക്രീഷ്യ മോട്ട്**. അടിമത്ത നിരോധനത്തിനും സ്ത്രീ ശാക്തീകരണത്തിനുമായി പ്രവർത്തിച്ചു. 1840 ൽ ലണ്ടനിൽ നടന്ന ലോക അടിമത്ത വിരുദ്ധ കൺവെൻഷനിൽ നിന്ന് ഒഴിവാക്കപ്പെട്ട സ്ത്രീകളിൽ ഒരാളായപ്പോൾ അവർ സമൂഹത്തിലെ സ്ത്രീകളുടെ സ്ഥാനം പരിഷ്കരിക്കാനുള്ള ആശയം രൂപപ്പെടുത്തി. 1848 ൽ ജെയിൻ ഹണ്ട് അവരെ സ്ത്രീകളുടെ അവകാശങ്ങളെക്കുറിച്ചുള്ള ഒരു പൊതുയോഗമായ സെനെക്ക ഫാൾസ് കൺവെൻഷനിലേക്ക് ക്ഷണിച്ചു. ഈ സമയത്ത് മോട്ട് ഡിക്ലറേഷൻ ഓഫ് സെന്റിമെന്റ്സ് സഹഎഴുത്തുകാരിയായി. 

അവരുടെ പ്രസംഗിക്കാനുള്ള കഴിവ് അവരെ ഒരു പ്രധാന ഉന്മൂലനവാദിയും ഫെമിനിസ്റ്റും പരിഷ്കർത്താവും ആക്കി. പ്രായപൂർത്തിയായപ്പോൾ അവർ ഒരു ക്വേക്കർ പ്രസംഗകയായിരുന്നു. 1865 -ൽ അമേരിക്ക അടിമത്തം നിരോധിച്ചപ്പോൾ മുൻ അടിമകൾക്ക്, ആണിനും പെണ്ണിനും വോട്ടവകാശം (Suffrage) നൽകണമെന്ന് അവർ വാദിച്ചു. 1880-ൽ മരിക്കുന്നതുവരെ അവർ പരിഷ്കരണ പ്രസ്ഥാനങ്ങളിലെ ഒരു പ്രധാന വ്യക്തിയായിരുന്നു. 
## ആദ്യകാല ജീവിതവും വിദ്യാഭ്യാസവും
മസാച്ചുസെറ്റ്സിലെ നാന്റക്കറ്റിൽ, അന്ന ഫോൾഗറിന്റെയും തോമസ് കോഫിന്റെയും രണ്ടാമത്തെ കുട്ടിയായി 3 ജനുവരി 1793 നാണ് ലുക്രേഷ്യ കോഫിൻ ജനിച്ചത് . അമ്മയിലൂടെ, അവർ കോളനിയിലെ ആദ്യകാല കുടിയേറ്റക്കാരായ പീറ്റർ ഫോൾഗറിന്റെയും  മേരി മോറൽ ഫോൾഗറിന്റെയും പിൻഗാമിയായിരുന്നു.   അവരുടെ കസിൻ ബെഞ്ചമിൻ ഫ്രാങ്ക്ലിൻ ഭരണഘടനയുടെ സ്രഷ്ടാക്കളിൽ ഒരാളായിരുന്നു. മറ്റ് ഫോൾഗർ ബന്ധുക്കൾ അമേരിക്കൻ വിപ്ലവകാലത്ത് ബ്രിട്ടീഷ് കിരീടത്തോട് വിശ്വസ്തത പുലർത്തിയ  ടോറികളായിരുന്നു.

സൊസൈറ്റി ഓഫ് ഫ്രണ്ട്സ് (ക്വാക്കേഴ്സ്) നടത്തുന്ന ന്യൂയോർക്കിലെ ഡച്ചസ് കൗണ്ടിയിൽ സ്ഥിതിചെയ്യുന്ന നെയൺ പാർട്ണേഴ്സ് സ്കൂളിലേക്ക് 13 -ആം വയസ്സിൽ അവരെ അയച്ചു.  അവിടെ അവർ ബിരുദാനന്തരം ഒരു അധ്യാപികയായി. സ്‌കൂളിലെ പുരുഷ അധ്യാപകർക്ക് സ്ത്രീ ജീവനക്കാരെക്കാൾ കൂടുതൽ ശമ്പളം ലഭിക്കുന്നുണ്ടെന്ന് കണ്ടെത്തിയതോടെയാണ് സ്ത്രീകളുടെ അവകാശങ്ങളോടുള്ള അവരുടെ താൽപര്യം ആരംഭിച്ചത്.  അവരുടെ കുടുംബം ഫിലഡെൽഫിയയിലേക്ക് മാറിയ ശേഷം, അവരും ഒൻപത് പങ്കാളികളുടെ മറ്റൊരു അധ്യാപകനായ ജെയിംസ് മോട്ടും ഇതിനെ പിന്തുടർന്നു.

## അവലംബം


വർഗ്ഗം:ഫെമിനിസ്റ്റ് ചിന്തകർ
വർഗ്ഗം:അമേരിക്കൻ വനിതകൾ
വർഗ്ഗം:വനിതാവകാശ പ്രവർത്തകർ
വർഗ്ഗം:അമേരിക്കൻ അടിമത്ത നിരോധന പ്രവർത്തകർ
വർഗ്ഗം:ന്യുമോണിയ ബാധിച്ച് മരിച്ചവർ
വർഗ്ഗം:1880-ൽ മരിച്ചവർ
വർഗ്ഗം:1793-ൽ ജനിച്ചവർ
അസുരമഹാകാളൻ ക്ഷേത്രം

മലപ്പുറം ജില്ലയിലെ പൊന്നാനി താലൂക്കിലെ ആലങ്കോട് പഞ്ചായത്തിലെ കക്കിടിപ്പുറത്തു സ്ഥിതിചെയ്യുന്ന പുരാതനമായ ഒരു പ്രധാന ഹൈന്ദവക്ഷേത്രമാണ് **അസുരമഹാകാളൻ ക്ഷേത്രം**.

**വിശേഷദിവസങ്ങൾ**

1)  മകരമാസത്തിലെ ആദ്യത്തെ ബുധനാഴ്ച്ച നടക്കുന്ന **താലപ്പൊലി മഹോത്സവം** (ജനുവരി )

2) **മണ്ഡലകാലം** : മണ്ഡലകാലത്ത് വൃശ്ചികത്തിലെ ആദ്യത്തെ ശനിയാഴ്ച ക്ഷേത്രത്തിൽ നടക്കുന്ന അഖണ്ഡനാമജപം (നവംബർ )

3) **മഹാനവമി, വിജയദശമി** ആഘോഷം

4)**രാമായണമാസാചരണം** :കർക്കിടകം ഒന്നിന് മഹാഗണപതി ഹോമത്തോടുകൂടി ആരംഭിക്കുന്ന രാമായണ പാരായണം

വർഗ്ഗം:മലപ്പുറം ജില്ലയിലെ ക്ഷേത്രങ്ങൾ
കസാൻ ഹെലികോപ്റ്റർസ്

റഷ്യൻ ഹെലികോപ്റ്റർ നിർമ്മാതാക്കൾ ആണ് **കസാൻ ഹെലികോപ്റ്റർസ്** . ലോകത്തിലെ ഏറ്റവും വലിയ ഹെലികോപ്റ്റർ നിർമ്മാതാക്കളിൽ ഒന്നാണ് ഈ കമ്പനി. 1940 ൽ ആണ് ഈ കമ്പനി സ്ഥാപിതമായത്. 100 ൽ അധിക്കം രാജ്യങ്ങൾ ഇവരുടെ ഹെലികോപറ്റരുകൾ ഉപയോഗിക്കുന്നു.

## കസാൻ നിർമിക്കുന്നവ

File:Victory park (Kazan) (262-33).jpg|Mil Mi-8
File:Mi-17V-5(IMGP0694).jpg|Mil Mi-17
File:Mil Mi-14 of Polish Navy (reg. 1011), static display, Radom AirShow 2005, Poland.jpg|Mil Mi-14
File:Mi-38 on MAKS-2005 airshow.jpg|Mil Mi-38
File:Kazan Ansat - 100th anniversary of Russian Air Force -02.jpg|Kazan Ansat
File:Kazan Ansat-2RC, MAKS 2007.jpg|Kazan Ansat-2RC
File:КВЗ Актай, Москва - Жуковский (Раменское) RP714.jpg|Kazan Aktai


## പുറത്തേക്കുള്ള കണ്ണികൾ

* Official website 

വർഗ്ഗം:ഹെലികോപ്റ്റർ നിർമ്മാതാക്കൾ
ദീപിക ചക്രബർത്തി

വിവർത്തനത്തിനുള്ള കേന്ദ്ര സാഹിത്യ അക്കാദമി പുരസ്കാരം നേടിയ ആസാമീസ് എഴുത്തുകാരിയാണ് **ദീപിക ചക്രബർത്തി** .
## കൃതികൾ
*സെയ് സമയ് (സുനിൽ ഗംഗോപാധ്യായയുടെ ബംഗാളി നോവലിന്റെ വിവർത്തനം)
## പുരസ്കാരങ്ങൾ
*വിവർത്തനത്തിനുള്ള കേന്ദ്ര സാഹിത്യ അക്കാദമി പുരസ്കാരം (2013)
## അവലംബം


വർഗ്ഗം:വിവർത്തകർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വീണ ഗുപ്ത

കേന്ദ്ര സാഹിത്യ അക്കാദമി പുരസ്കാരം നേടിയ ദോഗ്രി ഭാഷയിലെ സാഹിത്യ ഗവേഷകയും വിവർത്തകയും അധ്യാപികയുമാണ് **വീണ ഗുപ്ത** (). ഭാഷാ ശാസ്ത്രം, വ്യാകരണം, സാഹിത്യ വിമർശം തുടങ്ങിയ മേഖലകളിലെ  പതിനഞ്ചിലധികം കൃതികൾ രചിച്ചു.
## ജീവിതരേഖ
ബിരുദാനന്ദര ബിരുദവും പി.എച്ച്.ഡിയും നേടിയ വീണ ജമ്മു സർവകലാശാലയിൽ അധ്യാപികയും ദോഗ്രി വകുപ്പു മേധാവിയുമായിരുന്നു. ദോഗ്രി ഭാഷയുമായി ബന്ധപ്പെട്ട നിരവധി ഗവേഷണ പ്രവർത്തനങ്ങൾക്ക് നേതൃത്ത്വം നൽകുന്നു. ദോഗ്രി - ഇംഗ്ലീഷ് - ദോഗ്രി നിഘണ്ടു (ശശി പത്താനിയോടൊപ്പം)തയ്യാറാക്കി. സാഹിത്യ അക്കാദമിയിലെ ദോഗ്രി ഉപദേശക സമിതിയുടെ കൺവീനറായിരുന്നു. നമി ചേതന എന്ന ത്രൈമാസികയുടെ പത്രാധിപയായി പ്രവർത്തിച്ചു. മുപ്പതിലധികം പുസ്തകങ്ങൾ എഡിറ്റു ചെയ്തു പ്രസിദ്ധീകരിച്ചു. 

## കൃതികൾ
*കൽക്കാറ്റെ ദി കഹാനി വയാ ബൈപാസ് (Kalkatte Di Kahni Via Bypass- അൽക്ക സരോഗിയുടെ പ്രശസ്ത ഹിന്ദി നോവലിന്റെ വിവർത്തനം)
*നമേൻ യുഗ് ദേ വാരിസ് (Namen Yug De Waris  - പഞ്ചാബി ചെറുകഥാ സമാഹാരം)

## ഗവേഷണ പ്രവർത്തനങ്ങൾ
#കമ്പ്യൂട്ടറിൽ ഉപയോഗിക്കുന്ന വാക്കുകളുടെ(Software vocabulary) ദോഗ്രി തർജ്ജമ (സി.ഡാക് സഹായത്തോടെ)(ശശി പത്താനിയോടൊപ്പം)
# ദോഗ്രി യൂണിക്കോഡ് ഫോണ്ട് വികസനം (സി.ഡാക് സഹായത്തോടെ)(ശശി പത്താനിയോടൊപ്പം)
#ഭാരതീയ ഓപ്പൺ ഓഫീസ് (ദോഗ്രി) (ശശി പത്താനിയോടൊപ്പം)
#ദോഗ്രി ഫയർഫോക്സ് (ശശി പത്താനിയോടൊപ്പം)
#ദോഗ്രി സ്ക്രൈബസ് പേജ് ലേ ഔട്ട് ആപ്ലിക്കേഷൻ
#ദോഗ്രി കണ്ടന്റ് മാനേജ്മെന്റ് സിസ്റ്റം സി.ഡാക് സഹായത്തോടെ)(ശശി പത്താനിയോടൊപ്പം)
## പുരസ്കാരങ്ങൾ
*വിവർത്തനത്തിനുള്ള കേന്ദ്ര സാഹിത്യ അക്കാദമി പുരസ്കാരം
*ദോഗ്രി സാഹിത്യത്തിനുള്ള സംസ്ഥാന പുരസ്കാരം (2010)
## അവലംബം


വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ